
J e g y z ő k ö n y v

Készült a Bácsalmás Város Önkormányzata Képviselő-testületének 2012. szeptember 25-én, 15 óra 47 perc kezdettel, Bácsalmáson, a Polgármesteri Hivatal földszinti kistanácskozótermében megtartott ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Nagy Gábor, Pálmai Zoltán és dr. Tanács Róbert (később érkezett) és Turcsányi Csaba képviselők (8);

dr. Keresztury Monika jegyző, Kozák Gáborné aljegyző, Farkas Zoltánné szociális, egészségügyi és családvédelmi osztályvezető, Snyehola Gézáné mb. gazdasági osztályvezető, Németh Attila szociális és közoktatási ügyintéző, Kerényiné Szalai Katalin HpB-tag, gimnáziumigazgató, Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) ügyvezetője, Taszler Tiborné, a Bácsalmás Kistérségi Többcélú Társulás Óvodája és Egységes Óvoda-Bölcsődéjének vezetője, Mészáros Istvánné, a Civil Kerekasztal delegáltja, valamint Juhász Jenő, a Petőfi Népe tudósítója (10);

Jegyzőkönyvvezető: Zobokiné Bite Gyöngyi testületi ügyintéző;
Távolmaradását jelezte: Bánfi Attila képviselő (1).

Németh Balázs polgármester felkéri Tóth Árpád alpolgármestert az ülés vezetésére, mivel torokbántalmai miatt csak suttogva tud beszélni.

Tóth Árpád alpolgármester a megjelentek és a tévénézők köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 7 fő jelen van (78 %). Elnézést kér az ülés késői kezdéséért, amelyet a bizottsági ülés elhúzódásával indokol. Tájékoztatásul elmondja, hogy Bánfi Attila képviselő nem tud részt venni az ülésen, dr. Tanács Róbert képviselő rövidesen csatlakozik hozzájuk. Jegyzőkönyv-hitelesítőknek Bailo Amadou és Turcsányi Csaba képviselőket javasolja, majd javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

217/2012. (IX. 25.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Turcsányi Csaba képviselőket jelöli ki jegyzőkönyv-hitelesítőknek.

Tóth Árpád alpolgármester a dossziés anyagban jelzett napirendről levenni javasolja a két ülés között tett fontosabb intézkedésekről szóló polgármesteri tájékoztatót, amelyet a következő ülésen fog bepótolni a polgármester. A 9. pontot is javasolja levenni a napirendről, mert a vonatkozó jogszabály még nem jelent meg. A 12. napirendi pontot szintén javasolja levenni a napirendről, mert a működtetésre vonatkozó szándéknyilatkozat megadásának határidejét módosították. Más indítvány nem lévén a módosított meghívóban jelzett napirend elfogadását – javaslatainak figyelembevételével – szavazásra bocsátja.
A képviselő-testület egyhangúlag (7 igen szavazattal) a következő határozatot hozza:
218/2012. (IX. 25.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2012. szeptember 25-i ülésén a következő napirendi pontokat tárgyalja meg:

1. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
2. Jegyzői tájékoztató az önkormányzat munkáját érintő jogszabályokról és a Polgármesteri Hivatal munkájáról (3. sz. tájékoztató)
3. Az állattartásról szóló 31/2011. (X. 26.) rendelet módosítása (4. sz. előterjesztés)
4. Beszámoló az önkormányzat 2012. évi költségvetésének I. félévi végrehajtásáról (5. sz. előterjesztés)
5. A Bácsalmási Önkormányzati Közszolgáltatási Közhasznú Nkft. 2012. I. félévi elszámolása (6. sz. előterjesztés)
6. A Bácsalmási Önkormányzati Közszolgáltatási Közhasznú Nkft. javadalmazási szabályzatának elfogadása (7. sz. előterjesztés)
7. Közoktatási intézmények beszámolója (8. sz. előterjesztés)
8. Osztály- és csoportlétszámok, szakmák meghatározása a 2013/14-es tanévre a gimnáziumban és a szakiskolában (10. sz. előterjesztés)
9. A Dekor Dent Implant Fogászati és Szájsebészeti Bt-vel a II. számú fogászati szolgálat működtetésére kötött feladat-ellátási szerződés felülvizsgálata (11. sz. előterjesztés)
10. A Kossuth Lajos Nemzetőr Egyesület kérelme ingyenes helyiséghasználat meghosszabbítására (13. sz. előterjesztés)
11. Szakorvosi rendelőintézet nappali kórházi tusolójának kialakítása (14. sz. előterjesztés)
12. A Környezetvédelmi Alap felhasználása (15. sz. előterjesztés)
13. „Bácsalmás város szennyvízcsatornázása és szennyvíztisztítása” KEOP-7.1.2/2008-0279 projekt finanszírozási feltételeinek meghatározásáról szóló 48/2011. (II. 8.) Bácsalmás v. öh. számú határozat mellékletének módosítása (16. sz. előterjesztés)
14. Bácsalmás, Rákóczi u. 38. sz. alatti ingatlan (buszpályaudvar és lakás) udvari csapadékvíz kivezetésének helyreállítása (17. sz. előterjesztés)
15. Fióktelep-használati nyilatkozat (Pro Dentes Bt.) /meghívó szerinti 18. napirendi pont/
16. Önkormányzati lakások lakásbérleti szerződéseinek kiegészítése (meghívó szerinti 19. napirendi pont)
17. Bácsalmás, Petőfi Sándor u. (hrsz. 1263) Hősök tere – Rákóczi u. közötti szakaszán lévő fák kivágása, 41 db facsemete ültetése a polgáravató ünnepség keretében, az elmúlt időszakban született gyermekek tiszteletére (20. sz. előterjesztés)
18. Hozzájárulás a BÖKK Nkft. TÁMOP-1.4.3-12/1 kódszámú, „Innovatív, kísérleti foglalkoztatási programok támogatása” című pályázatának beadásához (21. sz. előterjesztés)
Zárt ülésen:

1. A Bácsalmási Önkormányzati Közszolgáltatási Közhasznú Nkft. Felügyelő Bizottsága tagjai mandátumának meghosszabbítása, és alapító okiratának módosítása (Z/3. sz. előterjesztés)
2. Jelentés a kötvényforrás felhasználásáról (Z/1. sz. előterjesztés)
3. Beszámoló a BESZ Kft. 2012. I. félévi gazdasági, pénzügyi helyzetéről (Z/2. sz. előterjesztés)
4. Bácsalmás, Korona u. 35. I. em. 3. szám alatti önkormányzati bérlakás esetében bérleti szerződés megkötése szolgálati alapon dr. Szolnay Zoltán fogorvossal (Dekor Dent Implant Bt.) (Z/4. sz. előterjesztés)
5. Magosi Antal beadványának elbírálása (Z/5. sz. előterjesztés)
6. Véh Henriktől visszavásárolt telek adásvételi szerződésének módosítása (meghívó szerinti Z/6. napirendi pont)
7. Karate edzésekkel kapcsolatos panasz (meghívó szerinti Z/7. napirendi pont)
8. Bácsalmás, Dugonics u. 21. (hrsz.: Bácsalmás 269.) szám alatti ingatlan hasznosítása (Z/8. sz. előterjesztés)
1. napirendi pont
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
(Az 1. sz. előterjesztés a jegyzőkönyv melléklete.)
Tóth Árpád alpolgármester – kérdés, észrevétel nem lévén − a jelentés elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

219/2012. (IX. 25.) Bácsalmás v. öh.

Jelentés a lejárt határidejű határozatok

végrehajtásáról és a legutóbbi testületi

ülés óta átruházott hatáskörben 
hozott döntésekről 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a lejárt határidejű határozatok végrehajtásáról szóló jelentést jelen határozat melléklete szerint elfogadja. 

2.
A Képviselő-testület az előterjesztés szerint elfogadja 

a)
a 2012. június 12-e és 2012. szeptember 11-e között eltelt időszakban átruházott hatáskörben hozott, szociális ellátást érintő döntésekről szóló, 

b)
a Humánpolitikai Bizottság által 2012. június 13-a és 2012. szeptember 12-e között eltelt időszakban átruházott hatáskörben hozott döntésekről szóló, valamint

c)
a Pénzügyi és Fejlesztési Bizottság által 2012. június 13-a és 2012. szeptember 12-e között eltelt időszakban átruházott hatáskörben hozott döntésekről szóló
beszámolókat.

Határidő:
a) azonnal 


b) 2013. februári soros képviselő-testületi ülés [a 90/2012. (IV. 24.) 

Bácsalmás v. öh. számú határozat jelentésénél]


c) 2013. szeptemberi soros képviselő-testületi ülés [a 119/2012. 

(IV. 24.) Bácsalmás v. öh. számú határozat jelentésénél]

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző 

[a határidőnél jelölt b) és c) pontnál]

A határozatról értesülnek:

- kivonattal:
1. Németh Balázs polgármester



2. dr. Keresztury Monika jegyző



3. a Polgármesteri Hivatal osztályvezetői


4. Városi Orsolya vagyongazdálkodási ügyintéző

A 219/2012. (IX. 25.) Bácsalmás v. öh. számú határozat melléklete a jelen nyílt ülési jegyzőkönyv 1. számú melléklete.
2. napirendi pont
Jegyzői tájékoztató az önkormányzat munkáját érintő jogszabályokról és a Polgármesteri Hivatal munkájáról

(A 3. sz. tájékoztató a jegyzőkönyv melléklete.)
Dr. Keresztury Monika jegyző tájékoztatásul elmondja, hogy a Bácsalmás központú járási hivatal kialakulásával az önkormányzati hivatal is megmarad. Ismerteti a kötelező önkormányzati feladatokat, hozzátéve, hogy e feladatokat a testület önkormányzati hivatalon keresztül tudja ellátni. Ismerteti az írásos jegyzői tájékoztatója lényegét. 
Dr. Tanács Róbert képviselő 15 óra 55 perckor csatlakozik a jelenlévőkhöz.
A humánerőforrással, ingó- és ingatlanvagyonnal kapcsolatos megállapodás a polgármester és a kormányhivatal kijelölt munkatársa között lesz megkötve. Csütörtökön lesz egyeztetés, amelynek keretében véglegesítik, hogy a hivatal mely dolgozóinak és milyen vagyontárgyaknak kellene átkerülni a járási hivatalhoz.
A Kormányhivatal a leendő Bácsalmás járási településeket is megkereste, ott is ki lettek jelölve a foglalkoztatottak, ill. a használatukban lévő vagyontárgyak, Bácsalmás esetében a gépjárműveket is felmérték. 
Jelenleg még nem tudják, hogy milyen szervezetben fog működni a járási hivatal, de nagyobb probléma az, hogy azt sem tudják, Bácsalmás hogyan fog tovább működni. Jelenleg igazgatási társulásban vesznek részt Mátételkével. Elképzeléseik szerint a továbbiakban közös hivatalként folytatták volna az együttműködést, de egy törvényjavaslat alapján közös választókerülethez kellene tartozni, esetükben ez nem áll fenn. A többi, környékbeli településnél is felmerül a kérdés, hogy hova csatlakozzanak. Még nem tudják, hogy mely település csatlakozna Bácsalmáshoz, ill. mely települések alkotnának egymással közös hivatalt. Sok a bizonytalanság, lépésről lépésre haladva kezd kitisztulni a kép. Fontos lenne tisztázni azt, hogy a Bácsalmási Polgármesteri Hivatal önállóan, vagy más településsel együtt látja majd el a feladatot.
A képviselő-testület tudomásul veszi az elhangzottakat.

3. napirendi pont
Az állattartásról szóló 31/2011. (X. 26.) rendelet módosítása

(A 4. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét, majd – kérdés, észrevétel nem lévén – a rendelet előterjesztés szerinti megalkotását szavazásra bocsátja.
A képviselő-testület egyhangúlag (8 igen szavazattal) az alábbi rendeletet alkotja:
Bácsalmás Város Önkormányzata Képviselő-testületének
15/2012. (IX. 27.) önkormányzati rendelete
az állattartásról szóló 31/2011. (X. 26.) önkormányzati rendeletének módosításáról
Bácsalmás Város Önkormányzatának Képviselő-testülete a helyi önkormányzatokról szóló 1990. évi LXV. tv. 16. § (1) bekezdésében, valamint az Alaptörvény 32. cikk (1) bekezdés a) pontjában biztosított feladatkörében eljárva az állattartásról szóló 31/2011. (X. 26.) rendeletét (továbbiakban: R.) az alábbiak szerint módosítja: 

1. §

A R. 12. § helyébe az alábbi rendelkezés lép:

„12. § (1) A kedvtelésből tartott állatok tartásának részletes szabályait a 41/2010. (II. 26.) Korm. rendelet 13-17. §-a határozza meg, kedvtelésből tartott állatok a kormányrendeletben foglaltak szerint, az abban meghatározott feltételek mellett tarthatóak.

(2) A közegészségügyi és állategészségügyi szabályok betartása a kedvtelésből tartott állatok tartásánál is kötelező.”
2. §

A R. 17. § (2) bekezdése helyébe a következő rendelkezés lép: 

„17. § (2) Az állati hullák és az állati eredetű hulladékok ártalmatlanná tételére az állati hulladékok kezelésének és a hasznosításukkal készült termékek forgalomba hozatalának állategészségügyi szabályairól szóló 71/2003. (VI. 27.) FVM rendelet, valamint a nem emberi fogyasztásra szánt állati eredetű melléktermékekre vonatkozó állategészségügyi szabályok megállapításáról szóló 45/2012. (V. 8.) VM rendelet rendelkezései az irányadók.”
3. § 

Hatályát veszti a R. 3. § (2) bekezdése, a 4. §., a 8. §. (3) bekezdésének „Az állatszám az ötvenet nem érheti el.” szövegrésze, a 9. § (1) - (3) bekezdései, a 11. § (1) és (3) bekezdései, a R. 1. mellékletének „B” és „D” oszlopa, és a R 2. melléklete. 
4. §

(1) Ez a rendelet 2012. október 1-jén lép hatályba. 

(2) Ez a rendelet 2012. október 2-án hatályát veszti. 

4. napirendi pont

Beszámoló az önkormányzat 2012. évi költségvetésének I. félévi végrehajtásáról
(Az 5. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét. Felhívja a figyelmet arra, hogy a bevételi források 49 %-ban teljesültek, a kiadások ezt meghaladóan realizálódtak; az önkormányzat pénzügyi lehetősége feszített. Kérdés, észrevétel nem lévén a beszámoló elfogadását szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:
220/2012. (IX. 25.) Bácsalmás v. öh.

Beszámoló az önkormányzat 
2012. évi költségvetésének 
I. félévi végrehajtásáról 
Határozat
Bácsalmás Város Önkormányzatának Képviselő- testülete a Bácsalmás Város Önkormányzata költségvetésének 2011. I. félévi teljesítéséről szóló beszámolót a jelen határozat melléklete szerint elfogadja.
Határidő: azonnal

Felelős: Németh Balázs polgármester

Operatív felelős: Dezső Gyöngyi számviteli ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Dezső Gyöngyi számviteli ügyintéző

A Képviselő-testület nem kéri jelenteni a határozatban foglaltak végrehajtásának megtörténtét.
A 220/2012. (IX. 25.) Bácsalmás v. öh. számú határozat melléklete a jelen nyílt ülési jegyzőkönyv 2. számú melléklete.
5. napirendi pont

A Bácsalmási Önkormányzati Közszolgáltatási Közhasznú Nkft. 2012. I. félévi elszámolása
(A 6. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét, majd – kérdés, észrevétel nem lévén – a beszámoló elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
221/2012. (IX. 25.) Bácsalmás v. öh.

A Bácsalmási Önkormányzati Közszolgáltatási 
Közhasznú Nkft. 2012. I. félévi elszámolása 
Határozat

Bácsalmás Város Önkormányzatának Képviselő-testülete a Bácsalmási Önkormányzati Közszolgáltatási Közhasznú Nonprofit Kft. 2012. I. félévi szakmai és pénzügyi tevékenységéről készült beszámolót az előterjesztés melléklete szerint elfogadja.
Határidő: azonnal 
Felelős: Németh Balázs polgármester 

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:

- kivonattal:
1. Németh Balázs polgármester 



2. Dr. Keresztury Monika jegyző 



3. Snyehola Gézáné mb. gazdasági osztályvezető 



4. Barta Tiborné Gáll Ágnes BÖKK Nkft. ügyvezető 

A Képviselő-testület nem kéri jelenteni a határozat végrehajtásának megtörténtét. 

6. napirendi pont

A Bácsalmási Önkormányzati Közszolgáltatási Közhasznú Nkft. javadalmazási szabályzatának elfogadása

(A 7. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét.

Dr. Keresztury Monika jegyző ismerteti a Jogi és Ügyrendi Bizottság, valamint a Pénzügyi és Fejlesztési Bizottság egyöntetű határozati javaslatát.

Tóth Árpád alpolgármester az előterjesztés határozati javaslatának az elfogadását – a bizottsági javaslatok figyelembevételével – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
222/2012. (IX. 25.) Bácsalmás v. öh.

A Bácsalmási Önkormányzati Közszolgáltatási

Közhasznú Nonprofit Kft. javadalmazási 

szabályzatának elfogadása 
Határozat
Bácsalmás Város Önkormányzatának Képviselő-testülete a Bácsalmási Önkormányzati Közszolgáltatási Közhasznú Nonprofit Kft. javadalmazási szabályzatát jelen határozat melléklete szerint elfogadja és felkéri az ügyvezetőt a további intézkedések megtételére.

Határidő: azonnal

Felelős: Németh Balázs polgármester

Operatív felelős: Barta Tiborné Gáll Ágnes, a BÖKK Nkft. ügyvezetője

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Barta Tiborné Gáll Ágnes, a BÖKK Nkft. ügyvezetője

Melléklet a 222/2012. (IX. 25.) Bácsalmás v. öh. számú határozathoz
SZABÁLYZAT

Bácsalmási Önkormányzati Közszolgáltatási Közhasznú Nonprofit Kft. (6430 Bácsalmás, Bezdán u. 10.) vezető tisztségviselője és felügyelő bizottsága javadalmazása módjáról, mértékéről

A köztulajdonban álló gazdasági társaságok takarékosabb működéséről szóló 2009. évi CXXII. tv. 5. § (3) bekezdésében foglaltak alapján Bácsalmás Város Önkormányzata, mint alapító (a továbbiakban: Alapító) a társaság vezető tisztségviselője és a felügyelő bizottsága javadalmazásának módját, mértékét az alábbiak szerint szabályozza:

I.

A szabályzattal érintett személyi kör

1. A társaság vezető tisztségviselője: az ügyvezető.

2. Az alapító által megválasztott 3 tagú felügyelő bizottság.

II.

Az ügyvezető javadalmazása

1. Az ügyvezető javadalmazásának jogát e szabályzat keretei között az Alapító gyakorolja.

2. Az ügyvezető munkáját megbízási jogviszonyban látja el, amely után megbízási díjra jogosult. Az ügyvezető havi megbízási díja nem lehet több a mindenkori minimálbér nyolcszorosánál.

3. A megbízási díj értékállóságának biztosítása érdekében az Alapító

· Minden évben a társaság mérlegelfogadását követően megtárgyalja az ügyvezető személyi javadalmazását.

· Amennyiben a Kft. tárgyévet megelőző mérlegét és az üzleti terv teljesítéséről szóló beszámolót az Alapító elfogadja, és ha a Kft. a költségvetési előirányzatát teljesíti, akkor az ügyvezető részére legfeljebb háromhavi személyi javadalmazásának megfelelő egyszeri díjazás állapítható meg. 

III.

A felügyelő bizottság díjazása

A felügyelő bizottság tagjai a tevékenységüket díjazás nélkül látják el.

IV.

Egyéb rendelkezések

1. A vezető tisztségviselő, illetve a felügyelő bizottság javadalmazásának módja és mértéke tekintetében egyebekben a külön jogszabályok az irányadók.

2. Jelen szabályzat Bácsalmás Város Önkormányzata Képviselő-testületének 222/2012. (IX. 25.) Bácsalmás v. öh. számú határozatával került elfogadásra azzal, hogy 2012. 10. 01. napján lép hatályba. 

Bácsalmás, 2012. ………..

Bácsalmás Város Önkormányzata,

Alapító képviseletében:

Németh Balázs

polgármester
7. napirendi pont

Közoktatási intézmények beszámolója

(A 8. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét.
Dr. Bakó Mária Lujza képviselő elírásra hívja fel a figyelmet, a határozati javaslatban a nevelési év jelzése téves.
Tóth Árpád alpolgármester – több hozzászólás nem lévén – szavazásra bocsátja a 2011/2012-es nevelési évről szóló óvodai beszámoló elfogadását.
A képviselő-testület egyhangúlag (8 igen szavazattal) az alábbi határozatot hozza:
223/2012. (IX. 25.) Bácsalmás v. öh.

Bácsalmás Kistérségi Többcélú Társulás 

Óvodája és Bölcsődéje Bácsalmási Óvodájának 
2011/2012-es nevelési évről szóló beszámolója
Határozat
Bácsalmás Város Önkormányzatának Képviselő-testülete a Bácsalmás Kistérségi Többcélú Társulás Óvodája és Bölcsődéje Bácsalmási Óvodájának 2011/2012-es nevelési évről szóló átfogó beszámolóját elfogadja.

Határidő: azonnal

Felelős: Németh Balázs polgármester

Operatív felelős: Németh Attila szociális és közoktatási ügyintéző

A határozatról értesül:

- kivonattal:
1. Németh Balázs polgármester 



2. dr. Keresztury Monika jegyző 



3. Farkas Zoltánné szociális, egészségügyi és családvédelmi ov.



4. Németh Attila szociális és közoktatási ügyintéző


5. BKTT Bácsalmási Óvodája (Taszler Tiborné óvodavezető) 



6. Prikidánovics Antal BKTT munkaszervezet-vezető

A Képviselő-testület nem kér jelentést a határozatban foglaltak végrehajtásáról.

Tóth Árpád alpolgármester szavazásra bocsátja a 2011/2012-es tanévről szóló általános iskolai beszámoló elfogadását.
A képviselő-testület egyhangúlag (8 igen szavazattal) az alábbi határozatot hozza:
224/2012. (IX. 25.) Bácsalmás v. öh.

Bácsalmás Kistérségi Többcélú Társulás 

Általános Iskolája és Alapfokú Művészet-

oktatási Intézménye Bácsalmási Vörösmarty 

Mihály Általános Iskolájának 

2011/2012-es tanévről szóló beszámolója
Határozat
Bácsalmás Város Önkormányzatának Képviselő-testülete a Bácsalmás Kistérségi Többcélú Társulás Általános Iskolája és Alapfokú Művészetoktatási Intézménye Bácsalmási Vörösmarty Mihály Általános Iskolájának 2011/2012-es tanévről szóló átfogó beszámolóját elfogadja.

Határidő: azonnal

Felelős: Németh Balázs polgármester

Operatív felelős: Németh Attila szociális és közoktatási ügyintéző

A határozatról értesül:

- kivonattal:
1. Németh Balázs polgármester 



2. dr. Keresztury Monika jegyző 



3. Farkas Zoltánné szociális, egészségügyi és családvédelmi ov.



4. Németh Attila szociális és közoktatási ügyintéző


5. BKTT Bácsalmási Vörösmarty Mihály Általános Iskolája 

(Pálmai Zoltán mb. igazgató)



6. Prikidánovics Antal BKTT munkaszervezet-vezető

A Képviselő-testület nem kér jelentést a határozatban foglaltak végrehajtásáról.

Tóth Árpád alpolgármester szavazásra bocsátja a 2011/2012-es tanévről szóló gimnáziumi és szakiskolai beszámoló elfogadását.

A képviselő-testület egyhangúlag (8 igen szavazattal) az alábbi határozatot hozza:

225/2012. (IX. 25.) Bácsalmás v. öh.

Hunyadi János Gimnázium és Szakiskola 

2011/2012-es tanévről szóló beszámolója
Határozat
Bácsalmás Város Önkormányzatának Képviselő-testülete a Hunyadi János Gimnázium és Szakiskola 2011/2012-es tanévről szóló átfogó beszámolóját elfogadja.

Határidő: azonnal

Felelős: Németh Balázs polgármester

Operatív felelős: Németh Attila szociális és közoktatási ügyintéző

A határozatról értesül:

- kivonattal:
1. Németh Balázs polgármester 



2. dr. Keresztury Monika jegyző 



3. Farkas Zoltánné szociális, egészségügyi és családvédelmi ov.



4. Németh Attila szociális és közoktatási ügyintéző


5. Hunyadi János Gimnázium és Szakiskola 

(Kerényiné Szalai Katalin igazgató)

A Képviselő-testület nem kér jelentést a határozatban foglaltak végrehajtásáról.
8. napirendi pont

Osztály- és csoportlétszámok, szakmák meghatározása a 2013/2014-es tanévre a gimnáziumban és a szakiskolában

(A 10. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét.
Dr. Keresztury Monika jegyző ismerteti a bizottsági határozati javaslatokat. 

Kerényiné Szalai Katalin gimnáziumigazgató, HpB-tag elmondja, hogy október 15-éig meg kell határozni az intézmény belső kódjait, a szakiskola vonatkozásában is. A szakképzésre vonatkozó jogszabály megjelenése a hónap végén várható, 15-éig mindenképpen képviselő-testületi döntésre van szükség.

Tóth Árpád alpolgármester ismerteti az alábbi határozat szerinti határozati javaslatot, melynek elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
226/2012. (IX. 25.) Bácsalmás v. öh.

Osztály- és csoportszámok, szakmák 

meghatározása a 2013/14-es tanévre a

Hunyadi János Gimnázium és Szakiskolában 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a nemzeti köznevelésről szóló CXXIV. törvény 83. § d.) pontja alapján, intézményfenntartói jogkörében eljárva a Hunyadi János Gimnázium és Szakiskola gimnáziumában a 2013/2014-es tanévre 

· a 7. évfolyamon 1 osztály és 

· a 9. évfolyamon 1 osztály meghirdetését engedélyezi.

2.
A Képviselő-testület a Hunyadi János Gimnázium és Szakiskola szakiskolájában a 2013/14-es tanévre vonatkozó osztály- és csoportszámok, szakmák meghirdetésének engedélyezéséről a várhatóan 2012. szeptember végén megjelenő, szakképzésre vonatkozó jogszabály ismeretében hoz döntést.

Határidő:
1. pontnál: azonnal


2. pontnál: 2012. október 15.
Felelős: Németh Balázs polgármester 

Operatív felelős: Németh Attila szociális és közoktatási ügyintéző
A határozatról értesül:

- kivonattal:
1. Németh Balázs polgármester



2. Dr. Keresztury Monika jegyző 


3. Snyehola Gézáné mb. gazdasági osztályvezető



4. Farkas Zoltánné szociális, egészségügyi és családvédelmi ov.



5. Németh Attila szociális és közoktatási ügyintéző


6. Hunyadi János Gimnázium és Szakiskola


    6430 Bácsalmás, Szent János u. 5.
9. napirendi pont

A Dekor Dent Implant Fogászati és Szájsebészeti Bt-vel a II. számú fogászati szolgálat működtetésére kötött feladat-ellátási szerződés felülvizsgálata

(A 11. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét.

Farkas Zoltánné osztályvezető a szerződésmódosításban technikai javítást kér, az 5. pont módosítása előtt feltüntetni javasolja „A szerződés 5. pontja helyébe az alábbiak lépnek:” szövegrészt.
Dr. Tanács Róbert képviselő szerint gyökeres szemlélet-átalakításra van szükség. A szerződéstervezet nem arról szól, mint az előterjesztés, az eredeti szerződés is hibás. Az alapkonstrukció szerint van egy fogorvos, akinek van egy praxisjoga, amelyet egy cégen keresztül gyakorol. Dr. Hagen Csaba a praxisjog birtokosa, aki felmondta a praxisjogát, és egy másikat vásárolt valahol. Ezt jogszerűen megteheti, ha időben jelzi a helyi önkormányzatnak is. A Dekor Dent Bt. mellékszereplő e kérdésben. Dr. Hagen Csabának fél éven belül el kell döntenie, hogy melyik praxisjogot tartja meg magának. A képviselő-testület tudomásul veheti, hogy ha a tartós helyettes személyében változás történik, de a tartós helyettes tartós helyetteséről nem kell tudomást szerezniük, ez irreleváns. Ha Hagen doktor fél éven belül elhagyja a bácsalmási praxist, akkor kell a képviselő-testületnek döntést hoznia arról, hogy ki fogja birtokolni a praxisjogot, amely nem lehet a Dekor Dent Bt., mert neki már van praxisjoga. Dr. Hagen Csaba azért megy el, mert béklyóba kötötte a bt. Lehet, hogy az új ellátó orvos nem a Dekor Dent Bt-vel szeretne szerződni a működtetésre, hanem saját maga szeretne érvényesülni. Ők egy bt-t nem betonozhatnak be, praxisjoggal foglalkoznak, hogy ki, hogyan látja el a feladatát, az az orvosra van bízva.
Javaslata az, hogy a 2. pontot ne változtassák meg. A tartós helyettes személyében van változás, ő dr. Turai Zoltán, de a praxisjogot nem adhatják át neki máris, egy szerződéssel. Ezt kellene a törvényeknek, a szabályozásnak megfelelő formába hozni.

Dr. Keresztury Monika jegyző kijelenti, hogy a szerződésmódosítással még nem kapja meg a praxisjogot Turai doktor. A feladat-ellátási szerződés a Dekor Dent Bt-vel kötődött. A szerződéstervezet az engedélyező hatósággal egyeztetett. Szó nincs arról, hogy az önkormányzat Turai doktornak bármiféle praxisjogot eladna, mert ez dr. Hagen Csaba lehetősége, a félév leteltével kell erről megegyezniük. Turai doktor is türelmi időt kért. E kérdést időben kezdték el intézni, nem egyszerű Bácsalmásra megfelelő szakembert találni. Tanács doktor által elmondottak helyénvalóak, de az a tét, hogy meg tudják-e oldani a feladat-ellátási szerződés módosításával a feladat ellátását, vagy fogorvos nélkül maradnak. 
Farkas Zoltánné osztályvezető megjegyzi, az ÁNTSZ is habozott, hogy mi a megoldás. A működési engedély birtokosa a bt., az önkormányzat vele áll szerződésben. A praxisjog személyhez kötött, a bt-nek nem lehet személyhez fűződő joga. A tartós helyettesítés megfogalmazását az ÁNTSZ javasolta. A 2. pontban megjelölhetnék, hogy dr. Hagen Csaba távozása okán történik a tartós helyettesítés. Hagen doktor a praxisjogát vagy eladja, vagy felmondja, abban az esetben tarthatja meg fél évig és szerezhet új praxisjogot, ha a helyettesítéséről gondoskodik itt. Ő maga sem tudott arra válaszolni, hogy az önkormányzattól milyen dokumentálásra lesz szüksége ahhoz, hogy az új praxisát probléma nélkül el tudja látni október 1-jétől. 
Dr. Tanács Róbert képviselő kijelenti, hogy dr. Hagen Csaba kilépésével a Dekor Dent Bt-vel kötött szerződés okafogyottá válik fél év múlva. Ha ezt a tényt most rögzítik, akkor elfogadható számára e történet. Ha dr. Hagen Csaba praxisjoga átszáll egy másik megyei praxisra, attól kezdve az önkormányzatnak semmi köze a Dekor Dent Bt-hez. Ők csak kényszerből kötnek szerződést az orvos vállalkozásával, hogy bizonyos pénzügyi elszámolási és egyéb jogi kereteket teljessé tudjanak tenni. Alapvetően az orvossal kötnek szerződést, akinek teljes ellátási kötelezettsége van, amelyet tartós helyettes útján is biztosítani tud. A szerződést nem kell megváltoztatniuk, azt kell rögzíteniük, hogy a Dekor Dent Bt-vel kötött szerződés lejár, ha dr. Hagen Csaba jelzi nekik azt a döntését, hogy egy másik praxisban köti le magát. Ne a céget betonozzák be Bácsalmáson, mert nekik nincs praxisjoguk. Először is a személlyel kell megállapodást kötniük, és az követően az általa megjelölt céggel.
Farkas Zoltánné osztályvezető megjegyzi, hogy az ÁNTSZ nem támasztott kifogást a bt-vel való szerződéskötésre, és október 1-je nagyon közel van.
Dr. Tanács Róbert képviselő kéri rögzíteni a szerződésben, hogy ez 6 hónapig tart. Nem tudja, mit lehet majd tenni, ha bebetonozzák magukat, és a praxisjog tulajdonosa nem a Dekor Dent Bt-vel képzeli el a működtetést. 

Farkas Zoltánné osztályvezető kijelenti, hogy jelenleg a bt. kötelessége gondoskodni a feladat ellátásáról. A bt-nek működési engedélye, OEP finanszírozási szerződése van. Ha Hagen doktor eladja a praxisjogát, akkor új helyzet fog előállni. A bt. idehozhat praxisjoggal rendelkező orvost is.
Dr. Tanács Róbert képviselő megjegyzi, hogy a bt-vel kötött szerződés okafogyottá válik 6 hónap múlva. Kéri az osztályvezetőt, hogy nézzen utána e kérdésnek. Kéri jelezni az anyagban, hogy 6 hónap múlva lejár a bt-vel kötött szerződés. 
Dr. Keresztury Monika jegyző kijelenti, hogy a feladat-ellátási szerződés alapján a bt. 6 hónap múlva is köteles ellátni a feladatot. Nem tudja, hogy hogyan tudja az önkormányzat 6 hónap múlva biztosítani a feladatellátást, ha a szerződésbe belefoglalják, hogy 6 hónap múlva megszűnik.

Dr. Tanács Róbert képviselő megjegyzi, hogy pillanatnyilag, 6 hónapig dr. Hagen Csaba a praxisjog tulajdonosa; amely ezután visszaszáll az önkormányzatra, döntést akkor tudnak hozni. A legjobb megoldás az lenne, ha a Dekor Dent bt. praxisjogot hozna Bácsalmásra. Az ellátásra szükség van. A Turai doktorral való helyettesítés ideiglenes megoldás. Hat hónap után az önkormányzatra száll a praxisjog. A bt. működtetési szerződése és a praxisjog egymástól elválaszthatatlan. Ha Hagen doktor elmegy, akkor a bt. szerződése is megszűnik, és a finanszírozása is Bácsalmáson. Más településen másik praxisjogot finanszíroz a társadalombiztosítás. A bt. most még azért van képben, mert még éles dr. Hagen Csaba praxisjoga. A doktor joga és kötelessége annak eldöntése, hogy milyen céggel akar szerződni, ebbe az önkormányzat nem szólhat bele.

Dr. Keresztury Monika jegyző kijelenti, az motiválta őket, hogy ne maradjon fogorvosi ellátás nélkül Bácsalmás, ennek érdekében különböző kompromisszumokba mentek bele. Nem világos számára Tanács doktornak az az állítása, hogy ha megszűnik dr. Hagen Csaba praxisjoga, akkor megszűnik a finanszírozás és a szerződés is, vagy csak akkor szűnik meg, ha felmondják azt. 
Dr. Tanács Róbert képviselő szerint a Dekor Dent Bt-vel kötött szerződésnek dr. Hagen Csaba szerződése okán megszűnik 6 hónap múlva a jogosultsága, arról újra kell tárgyalniuk. Más szempontból kötődhet egy szerződés, ha a praxisjog átszáll az önkormányzatra. Megkérhetik a bt-t is, gondolkodjanak el azon, hogy 6 hónap múlva tudnak-e praxisjogosultat a rendelkezésükre bocsátani. A jelenlegi szerződés dr. Hagen Csabához kötődik, az ő távozásával (6 hónap múlva) megszűnik, és a finanszírozás is. A finanszírozás az önkormányzathoz kerül 6 hónap múlva, sőt a 6. hónap finanszírozását már az önkormányzat fogja megkapni, ebből a helyettest biztosítani tudják.
Dr. Keresztury Monika jegyző úgy érti, hogy célszerű lenne 6 hónap múlva felmondani a szerződést. A bontó feltételt úgy is beletehetnék a szerződésbe, hogy abban az esetben kerül 6 hónap múlva felbontásra a szerződés, amennyiben a Dekor Dent Bt. nem gondoskodik a praxisjog betöltésére alkalmas személyről; még ebben az esetben is van az önkormányzatnak döntési jogosultsága a személy elfogadásáról. 

Dr. Tanács Róbert képviselő szerint a jelenlegi szerződést fel kell mondaniuk. A bt-vel köthetnek szerződést, más feltételekkel, ha olyan ellátó személyt tudnak biztosítani, aki praxisjog alanya lehet. Akkor is köthetnek velük megállapodást, ha helyettesítésre is tud biztosítani a bt. szakembert, de nem tudja még most, hogy 6 hónap múlva, a TB finanszírozás birtokában milyen megállapodás születhet.

Dr. Keresztury Monika jegyző kérdezi, jól érti-e Tanács doktor javaslatát, miszerint mondják fel a szerződést 6 hónapra, majd 6 hónap után döntsön a testület arról, hogy a Dekor Dent Bt-vel, vagy valaki mással köt szerződést.

Dr. Tanács Róbert képviselő szerint ez is jó megoldás lehet, de a szándékukat jelezhetik, hogy gondolkodnak a bt-ben is, amennyiben a személyi feltételekhez aktív hozzájárulással bírnak. A bt. nem maradhat szerződésben a működtetésre, ha nem ad embert hozzá; de az önkormányzat is találhat olyan fogorvost, aki nem a bt-vel akar szerződni, így törvénytelen állapotba kerülnének. A praxisjog birtokosának van jogosultsága eldönteni azt, hogy kivel szeretné a működtetést megoldani. Az ellátás biztonságát nem lehet figyelmen kívül hagyni, de a jogszerűséget sem.
Tóth Árpád alpolgármester megjegyzi, hogy az osztályvezető asszony a lehető legjobb megoldást próbálta megkeresni.

Bailo Amadou képviselő kijelenti, hogy laikus e kérdésben, de javasolja, hogy e kérdést napolják el, és az érintettek bevonásával történjen még egyeztetés.

Tóth Árpád alpolgármester szerint egy-két hetet várhatnak még a döntéssel.

Dr. Keresztury Monika jegyző dr. Hagen Csaba október 1-jei távozására hivatkozva ellentmond. Az előterjesztés szerinti megoldás véleménye szerint elfogadható, mert az engedélyező hatósággal egyeztetett.
Dr. Bakó Mária Lujza képviselő egyetért dr. Tanács Róbert képviselővel, hivatkozva az ilyen ügyben való jártasságára. Javasolja a szerződésben szerepeltetni, hogy 6 hónapra felmondják a szerződést, amely újraköthető, ha a bt. ide tud hozni valakit.
Dr. Tanács Róbert képviselő nem szeretne bizalmatlanságot szítani a bt-vel szemben. Javasolja a szerződésben azt szerepeltetni, hogy a szerződés addig marad fenn, amíg az OEP finanszírozást biztosít. 
Farkas Zoltánné osztályvezető megjegyzi, hogy nincs nála a megkötött szerződés, de bízik abban, hogy az eredeti szerződés is kitér az OEP finanszírozás kérdésére. A működési engedély kiadásához szükség van feladat-ellátási szerződésre. Úgy gondolja, hogy az új orvos 3 hónapi tapasztalatgyűjtés után el fogja dönteni, hogy megvásárolja-e a praxisjogot, vagy nem. 
Dr. Tanács Róbert képviselő jogszerűség betartását kéri.

Nagy Gábor képviselő javasolja a szerződésben szerepeltetni azt, hogy a finanszírozás megszűnésével megszűnik a szerződés.

Dr. Keresztury Monika jegyző az elhangzottakat összegezve olyan megfogalmazást javasol, hogy az OEP finanszírozás megszűnésével megszűnik a feladat-ellátási szerződés a Dekor Dent Bt-vel, azzal, hogy a képviselő-testület nem zárkózik el a további együttműködési lehetőségektől, ill. a 2. pontban szerepeltetnék, hogy dr. Hagen Csaba távozása okán kerül sor a tartós helyettesítésre.

Tóth Árpád alpolgármester kéri, hogy aki egyetért a Dekor Dent Bt-vel kötött szerződés előterjesztés szerinti, és a jegyző által az imént megfogalmazottak alapján történő módosításával, kézfeltartással jelezze. 
A képviselő-testület egyhangúlag (8 igen szavazattal) az alábbi határozatot hozza:

227/2012. (IX. 25.) Bácsalmás v. öh.

A Dekor Dent Implant Fogászati és 

Szájsebészeti Bt-vel a II. számú fogászati 

szolgálat működtetésére kötött 

feladat-ellátási szerződés felülvizsgálata 
Határozat
Bácsalmás Város Önkormányzatának Képviselő-testülete úgy dönt, hogy a Dekor Dent Implant Fogászati és Szájsebészeti Bt-vel a bácsalmási II. számú fogászati szolgálat működtetésére 2011. július 28-án kötött feladat-ellátási szerződést jelen határozat melléklete szerint módosítja. 

Határidő: azonnal

Felelős: Németh Balázs polgármester

              dr. Keresztury Monika jegyző 

Operatív felelős: Farkas Zoltánné szociális, egészségügyi és családvédelmi 

osztályvezető

A határozatról értesül: 

- kivonattal:
1. Németh Balázs polgármester 



2. dr. Keresztury Monika jegyző



3. Farkas Zoltánné szociális, egészségügyi és családvédelmi ov. 



4. Snyehola Gézáné gazdasági osztályvezető



5. Dekor Dent Implant Bt. (2141 Csömör, Mogyoródi u. 16. sz.)

Melléklet a 227/2012. (IX. 25.) Bácsalmás v. öh. számú határozathoz

FELADAT-ELLÁTÁSI SZERZŐDÉS

MÓDOSÍTÁSA

Amely létrejött egyrészről Bácsalmás Város Önkormányzata /6430 Bácsalmás, Gr. Teleki u. 4-8. sz., képviselő: Németh Balázs polgármester/ mint Megbízó, másrészről

a Dekor Dent Implant Fogászati és Szájsebészeti Betéti Társaság (Cg.: 13-06-061919, adószáma: 22564537-2-13, székhelye: 2141 Csömör, Mogyoródi u. 16. sz., képviselője: dr. Szolnay Zoltán) mint Megbízott között 2011. 07. 28-án kelt feladat-ellátási szerződés (a továbbiakban: szerződés) módosítása tárgyában a mai napon az alábbiak szerint: 

1.) A szerződés 2. pontja helyébe az alábbiak lépnek: 

„2.) Az orvosszakmai feladatokat 2012. október 1. napjától – dr. Hágen Ferenc Csaba távozása okán − tartós helyettesítésben: dr. Turai Zoltán /született:…………... anyja neve:…………………, ………………….. alatti lakos, orvosi dipl. száma: F-20/1987. O.E. Szeged, 1987. 06. 27., szakképesítés: szakfogorvos 734/1989. O.E. Budapest, 1989. 09. 22., Orvosok Országos Nyilvántartásában 43916. szám alatt fog- és szájbetegségek szakképesítéssel szerepel/ látja el, aki egészségügyi tevékenységét Megbízott nevében és felelősségére végzi. 

A megbízott dr. Turai Zoltán helyettesítéséről és a helyettes díjazásáról maga gondoskodik. 

Megbízott Dr. Turai Zoltán helyetteseként: Dr. Szolnay Zoltánt /orvosi dipl. száma: S/0061486 sz., szakorvosi bizonyítvány száma: 709/2008, Orvosok Országos Nyilvántartásában 62898 szám alatt szerepel./ jelöli meg.”

2.) A szerződés 5. pontja helyébe az alábbiak lépnek:

„5.) A kötelező rendelési idő heti 28 óra, a rendelés helye: Bácsalmás, Hősök tere 14. sz. fszt-i fogászati rendelő.

Rendelési idő 

Hétfő: 8.00-13.00 óráig

Kedd: 8.00-13.00 óráig

Szerda: 8.00-17.00 óráig 

Csütörtök: 8.00-13.00 óráig

páros péntek: 8-12.00 óráig

páratlan péntek: 13.00-17.00 óráig”

3.) A szerződés 15. pontja az alábbiak szerint módosul:

„15.) Megszűnik a szerződés

· ha a MEP, ÁNTSZ vagy más szakhatóság döntése, valamint a finanszírozási feltételek kedvezőtlen alakulása folytán a tevékenység gyakorlásának feltételei ellehetetlenülnek

· az OEP finanszírozás megszűnésével, de a Megbízó nem zárkózik el a Megbízottal való további együttműködési lehetőségektől.

4.) Jelen szerződés 2012. október 1. napján lép hatályba a működési engedély megszerzésének feltételével.

5.) A jelen szerződésben nem szabályozott kérdésekben a hatályos egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók. 

6.) A szerződő felek a szerződést elolvasták, s mint akaratukkal mindenben megegyezőt, helyben hagyólag aláírják. 

Bácsalmás, 2012. szeptember ………

Németh Balázs 

               Snyehola Gézáné 
                          Dr. Szolnay Zoltán 

  polgármester                                   mb. gazdasági osztályvezető
            Dekor Dent Implant Bt.

                                                                                                                          képviseletében 

    /megbízó/                                                                                                           /megbízott/

10. napirendi pont

A Kossuth Lajos Nemzetőr Egyesület kérelme ingyenes helyiséghasználat meghosszabbítására

(A 13. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, melynek elfogadását – kérdés, észrevétel nem lévén – szavazásra bocsátja.

A képviselő-testület egyhangúlag (8 igen szavazattal) a következő határozatot hozza:
228/2012. (IX. 25.) Bácsalmás v. öh.

Kossuth Nemzetőrség Bácsalmási Alegységének
ingyenes helyiséghasználati kérelme
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az önkormányzat vagyonáról és a vagyongazdálkodás szabályairól szóló 27/2009. (XII. 23.) önkormányzati rendelet 8. §. (5) bekezdése és a nemzeti vagyonról szóló 2011. évi CXCVI. törvény 11. § (13) bekezdésében foglaltak ismeretében ingyenesen, mérőberendezések által mért fogyasztás megtérítése, átvállalása mellett meghosszabbítja a Bácsalmás, Hősök tere 3. szám alatti, 55 m2-es (volt Katica presszó) helyiségre vonatkozó, Kossuth Nemzetőrség Bácsalmási Alegységével kötött megállapodást 2012. október 1-jétől 2013. szeptember 30-ig.

2.
A Képviselő-testület felkéri dr. Keresztury Monika jegyzőt az ingyenes használati megállapodás meghosszabbításának elkészítésére és felhatalmazza Németh Balázs polgármestert a megállapodás aláírására.

Határidő: azonnal 

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester


2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző



5. Barta Tiborné Gáll Ágnes BÖKK Nkft. ügyvezető
- levélben:
1. Kossuth Nemzetőrség Bácsalmási Alegysége 

(6430 Bácsalmás, Huszár u. 19.)

11. napirendi pont

Szakorvosi rendelőintézet nappali kórházi tusolójának kialakítása

(A 14. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét.

Dr. Tanács Róbert képviselő megjegyzi, hogy a műszaki átadást megelőzően a BESZ Kft. ügyvezetése többször is írásban jelezte az önkormányzatnak, a Modinvest Kft-nek és a műszaki ellenőrnek a tusoló szükségességét. A szakma jelzését érdemes lett volna figyelembe venni, ez most 780 ezer Ft-jába kerül a városnak.
Tóth Árpád alpolgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
229/2012. (XI. 25.) Bácsalmás v. öh.

Szakorvosi rendelőintézet 
nappali kórházi tusolójának kialakítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Bácsalmás, Hősök tere 14. szám alatti szakorvosi rendelőintézet nappali kórházi része hiányzó tusolójának kiépítésével 773.938,- Ft összegű árajánlatára tekintettel a Modinvest Kft-t bízza meg, fedezetéül a pályázatok előfinanszírozása céltartalékot határozza meg.

2.
A Képviselő-testület felhatalmazza Németh Balázs polgármestert a kivitelezési munkák megrendelésére.

3.
A Képviselő-testület felkéri dr. Keresztury Monika jegyzőt a szükséges intézkedések megtételére.

Határidő: azonnal

Felelős:
Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Kerényi Tamás beruházási ügyintéző



5. BESZ Kft. (Bácsalmás, Hősök tere 14.)

- levélben:
1. Modinvest Kft. (6400 Kiskunhalas, Kéve utca 39.)

Dr. Keresztury Monika jegyző felveti, szó volt arról, hogy a jogi hátteret megvizsgálja a BESZ Kft. ügyvezetése, ill. a testület kijelölt tagja. Kérdezi, hogy a vizsgálat hogyan áll, mert arról volt szó, hogy ha lehetséges, megfelelő jogi háttér birtokában ez az összeg át lesz hárítva a kivitelezőre.
Dr. Tanács Róbert képviselő kijelenti, tekintettel arra, hogy az önkormányzat képviseletében eljáró műszaki ellenőr azt kezdeményezte, hogy semmiképp ne végezzék el ezt a kivitelezést, és ezt az önkormányzat elfogadta, ők a kivitelezőtől egy fillért sem követelhetnek. Azt kellene megtudni, hogy miért született olyan belső javaslat, amelyre olyan döntést hozott a képviselő-testület, hogy nem kell a kivitelezést elvégezni. Nem a kivitelezőt kell hibáztatni.
Dr. Keresztury Monika jegyző arra volt kíváncsi, hogy milyen eredménnyel zárult a vizsgálat.

Dr. Tanács Róbert képviselő kijelenti, hogy a vizsgálat eredménytelenül zárult, mert a belső embereik tették a kötelességüket, és a kivitelező oldalán jártak el. 
Dr. Keresztury Monika jegyző kérdezi, hogy konkrétan lehet-e tudni, hogy kikről van szó. 
Dr. Tanács Róbert képviselő nemmel válaszol, mert nem szeretne perbe menni senkivel. Ők időben jelezték a problémát, az önkormányzat által megbízott szerződéses partner, aki az önkormányzat érdekeit lett volna hivatott képviselni, azt a javaslatot tette, hogy ezzel a kérdéssel nem kell foglalkozni. 

Tóth Árpád alpolgármester kérdezi, hogy a műszaki ellenőrről van-e szó.

Dr. Tanács Róbert képviselő igennel válaszol, hozzátéve, hogy ez a hiba az önkormányzaté, mert kollektív a felelősség.
Dr. Keresztury Monika jegyző megjegyzi, hogy a szakmai vezetés, műszaki ellenőr mellett az önkormányzat részéről ki lett rendelve két független műszaki szakértő. Tudni kellene, hogy ki az, aki ezt az elképzelést támogatta. Más a helyzet akkor, ha a két, hivataltól független, kirendelt szakértő nem támogatta a BESZ Kft. által javasolt megoldást. 
Dr. Tanács Róbert képviselő a jegyző figyelmébe ajánlja az elkészült jegyzőkönyveket, amelyekből egyértelműen kiderül, hogy ki tette a javaslatot, és ki volt az, aki mindenkinek azt írta, hogy ezzel nem szabad foglalkozni. Nem gondolja, hogy a két, független szakértőt kellene hibáztatni, akik egyébként bácsalmásiak, ingyen, önzetlenül, szakszerűen dolgoztak.
Tóth Árpád alpolgármester egyetért az előtte szólóval. A felelősséget nem lehet megosztani véleménye szerint, az egyértelmű felelőst nem a két önkéntes bácsalmási személyben kell keresni. Abban kellene gondolkodniuk, hogy érvényesíthetik-e a 774 ezer Ft megtérülését.

Dr. Keresztury Monika jegyző megjegyzi, hogy a kérdése is erre irányult, az másik dolog, hogy Tanács doktor másik irányba terelte a kérdés megoldását, és kimondottan elhangzott, hogy belső berkekből, önkormányzattól került ez megerősítésre. Tudomása szerint az önkormányzattól egyetlenegy kollégája sem folyt bele ilyen mélységig a történetbe. Arról viszont tud, hogy voltak külső szakértők, akiknek erről tudomásuk volt. Tisztelet a munkájukért és azért, hogy ezt ingyen vállalták, de tisztázni kell, hogy ki, hogyan járt el ebben az ügyben. Azt gondolja, hogy az önkormányzat maximálisan a jogszabályok, ill. a szerződések mentén járt el, és nem az önkormányzattól indult ki ez a fajta állásfoglalás. 

Dr. Tanács Róbert képviselő kijelenti, hogy Csőke Gyula és Hamháber József voltak az önkormányzat szakértői, nem voltak döntési, határozathozatali jogokkal felruházva. Ők olyan szakértők voltak, akik jó irányba terelhették a dolgokat, próbálták is a szakszerűségük minden tudatában. Itt olyan döntéshozó vitte rossz irányba a dolgokat, akit szerződött partnerként megfizettek. Nem az önkormányzat embereiben kell keresni a hibát, ha nem vonnak le konzekvenciát, akkor legalább erről kell tudniuk.
Bailo Amadou képviselő szerint nincs értelme a felelős keresésének, a tusolót ki kell alakítani. Kéri, hogy menjenek tovább.

12. napirendi pont

A Környezetvédelmi Alap felhasználása

(A 15. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét, hozzátéve, hogy a képviselő asszony e-mailje szerint a Rákóczi utcai diófák árnyékában ültetett fákat fel lehetne használni a Petőfi utcai faültetéshez. 

Dr. Bakó Mária Lujza képviselő kijelenti, hogy az alpolgármester rossz következtetést vont le, mert az már egy következő kérdés, hogy azokat a fákat hova ültessék el.

Tóth Árpád alpolgármester a közszolgáltatási kft. ügyvezetőjének jelzését ismertetve elmondja, hogy vannak a kertészeti faiskolában felhasználható, szabad gyökerű fák, amelyek kicsik, de könnyen pótolhatók kiszáradás esetén, és nem olyan kényesek, mint a Csajerban elültetett tölgyfák, így mentesülne az önkormányzat a 700 ezer Ft-os kiadástól.
Dr. Keresztury Monika jegyző ismerteti a bizottsági határozati javaslatokat. 
Dr. Bakó Mária Lujza képviselő a fásítási munkacsoport területbejárása kapcsán felvetődöttek alapján javasolja, hogy a 41 gyermek tiszteletére kínai díszkörtefák elültetése történjen, amelyeknek koronája kúpos, nem gömb alakú, szépen, hófehéren virágzanak tavasszal, vastag, kemény levelük van, és az aknázó molyok sem tennének bennük komoly károkat. Egy másik alkalommal bejárnák a várost abból a célból, hogy hova tudnák a Rákóczi utcáról áthelyezni a diófák árnyékában elültetett fákat.

A fásítási munkacsoport olyan javaslattal is élt, hogy az egységes utcakép érdekében a közművekre és a közművekhez közel, össze-vissza ültetett fákat is vágja ki a közszolgáltatási kft. 
Dr. Keresztury Monika jegyző felhívja a figyelmet arra, hogy a Rákóczi utcai diófák árnyékában ültetett kis fákat nem lehet máshova áthelyezni, mert azok pályázat részét képezik, esetleges kiszáradásukkor pótlási kötelezettségük is van.
Dr. Bakó Mária Lujza képviselő elmondja, hogy a fásítási munkacsoport megkereste a pályázat kiíróját. Úgy tudja, hogy hozzájárulást kaptak e fák máshova ültetéséhez.

Tóth Árpád alpolgármester megjegyzi, hogy a diófák alá ültetett kőrisfák ki fognak pusztulni.

Dr. Keresztury Monika jegyző kijelenti, hogy hivatalos megkeresésre van szükség a kőrisfák áthelyezésének engedélyezéséhez.

Dr. Bakó Mária Lujza képviselő megjegyzi, hogy a fásítási munkacsoport kissé nehézkesen működik, mert nem tudják, hogy ki készítsen a részükről előterjesztést a képviselő-testületnek.
Bailo Amadou képviselő felveti, hogy a megszületett gyermekek tiszteletére történő faültetés ötletgazdája dr. Bednárné Kiss Ildikó, aki akkoriban tanácsnok volt. Szerencsésnek tartaná, ha az ünnepélyes faültetésre meghívót kapna.

Tóth Árpád alpolgármester egyetért, és kéri a képviselőt, hogy emlékeztesse később a polgármestert és őt erre. 

A pénzügyi és fejlesztési bizottsági javaslatra hivatkozva kijelenti, hogy megtakaríthatnának 520 ezer Ft-ot, ha saját nevelésű, faiskolai fákat használnának fel a faültetéshez.

Dr. Bakó Mária Lujza képviselő el tudja fogadni, hogy ne vásároljanak kínai díszkörtét, de ebben az esetben az 500 ezer Ft-ot a közszolgáltatási kft-nek kellene juttatniuk véleménye szerint.
Tóth Árpád alpolgármester kijelenti, hogy a BÖKK NKft. támogatását a költségvetésben kell érvényesíteni. 
Dr. Keresztury Monika jegyző 17 óra 15 perckor rövid időre elhagyja az üléstermet.

Dr. Bakó Mária Lujza képviselő megjegyzi, hogy a környezetvédelmi alap kötött felhasználású.

Tóth Árpád alpolgármester úgy tudja, hogy egy zajmérő többe kerül 150 ezer Ft-nál.
Dr. Keresztury Monika jegyző 17 óra 17 perckor visszatér az ülésterembe.

Németh Balázs polgármester kijelenti, hogy az informatikus szerint 10 ezer Ft-ért már lehet vásárolni zajmérőt, amelynek a hiteles változata sokkal drágább ennél az összegnél.
Tóth Árpád alpolgármester – több hozzászólás nem lévén − szavazásra bocsátja a Pénzügyi és Fejlesztési Bizottság határozati javaslatának első francia bekezdésében foglaltakat azzal, hogy 41 db konténeres gömbkőris ültetése történne meg 520.700 Ft értékben.
A képviselő-testület 2 igen szavazattal (Nagy Gábor, dr. Tanács Róbert) és 6 ellenszavazattal nem ért egyet a javaslattal.

Szavazásra bocsátja azt, hogy kínai díszkörtefák ültetése történjen meg 420 ezer Ft értékben.
A képviselő-testület 1 igen szavazattal (dr. Bakó Mária Lujza), 6 ellenszavazattal és 1 tartózkodással (Nagy Gábor) nem ért egyet a javaslattal.

Határozati javaslatként ismerteti az alábbi határozat 1. pontjában foglaltakat, és az elfogadását szavazásra bocsátja.

A képviselő-testület 6 igen szavazattal 2 ellenszavazat mellett egyetért a javaslattal.

Az előterjesztés határozati javaslata 2. pontjának elfogadását bocsátja szavazásra.

A képviselő-testület egyhangúlag (8 igen szavazattal) egyetért a javaslattal.
Szavazásra bocsátja a Pénzügyi és Fejlesztési Bizottság határozati javaslatának harmadik francia bekezdésében foglaltakat.
A képviselő-testület egyhangúlag (8 igen szavazattal) egyetért a javaslattal, és a következő határozatot hozza:

230/2012. (IX. 25.) Bácsalmás v. öh.

Környezetvédelmi Alap felhasználása
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a polgáravató ünnepség alkalmából történő fásítást (41 db facsemete ültetését) a Bácsalmási Önkormányzati Közszolgáltatási Közhasznú Nonprofit Kft. faiskolájában nevelt facsemeték elültetésével oldja meg. 

2.
A Képviselő-testület úgy dönt, hogy az Önkormányzati Környezetvédelmi Alapból valósítja meg a zajmérő vásárlást maximum 150.000 Ft értékben. 
Határidő:
1. pontnál: 2012. október 22.


2. pontnál: azonnal

Felelős: Németh Balázs polgármester

Operatív felelős: Vérné Soltész Ilona városüzemeltetési ügyintéző
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető


4. Kalmár László beruházási és üzemeltetési ügyintéző


5. Vérné Soltész Ilona városüzemeltetési ügyintéző



6. Barta Tiborné Gáll Ágnes BÖKK Nkft. ügyvezető
Nagy Gábor képviselő 17 óra 28 perckor távozik az ülésteremből.
13. napirendi pont

„Bácsalmás város szennyvízcsatornázása és szennyvíztisztítása” KEOP-7.1.2/2008-0279 projekt finanszírozási feltételeinek meghatározásáról szóló 48/2011. (II. 8.) Bácsalmás v. öh. számú határozat mellékletének módosítása

(A 16. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét, majd az abban szereplő határozati javaslat elfogadását − a rendelkezésre tartás időtartamát „2011. 07. 21-től 2012. 11. 30-ig” szövegrészre módosítva − szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
231/2012. (IX. 25.) Bácsalmás v. öh.

„Bácsalmás város szennyvízcsatornázása és 
szennyvíztisztítása” KEOP-7.1.2/2008-0279 
projekt finanszírozási feltételeinek meghatá-

rozásáról szóló 48/2011. (II. 8.) Bácsalmás v. öh. 
számú határozat mellékletének módosítása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) a „Bácsalmás város szennyvízcsatornázása és szennyvíztisztítása” KEOP-7.1.2/2008-0279 projekt finanszírozási feltételeinek meghatározásáról szóló 48/2011. (II. 8.) Bácsalmás v. öh határozattal elfogadott kölcsönszerződés 5. pontjának első bekezdését az alábbiak szerint módosítja:
„ 5./ A kölcsön rendelkezésre tartásának határideje, az igénybevétel módja:

Rendelkezésre tartás időtartama: 2011. 07. 21-től 2012. 11. 30-ig.”

2. A képviselő- testület felhatalmazza Németh Balázs polgármestert, hogy a módosított kölcsönszerződést megkösse.

Határidő: azonnal

Felelős: Németh Balázs polgármester
Operatív felelős: Snyehola Gézáné mb. gazdasági osztályvezető
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető

- levélben:
1. OTP Bank Nyrt., Kecskemét

14. napirendi pont

Bácsalmás, Rákóczi u. 38. sz. alatti ingatlan (buszpályaudvar és lakás) udvari csapadékvíz kivezetésének helyreállítása
(A 17. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
232/2012. (IX. 25.) Bácsalmás v. öh.

Bácsalmás, Rákóczi u. 38. sz. alatti ingatlan 
(buszpályaudvar és lakás) udvari csapadék-

víz-kivezetésének helyreállítása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Bácsalmás, Rákóczi u. 38. sz. alatti ingatlan udvari csapadékvíz kivezetésének helyreállítását saját kivitelezésben a Bácsalmási Önkormányzati Közszolgáltatási Közhasznú Nonprofit Kft-vel végezteti el, a kivitelezéshez az anyagköltséget a pályázatok előfinanszírozása céltartalékból 226.399,- Ft összegben biztosítja.
2. A Képviselő-testület felkéri Németh Balázs polgármestert a szükséges intézkedések megtételére.

Határidő:
1. pontnál: a munkák megrendelésére azonnal,
a kivitelezés elvégzésére 2012. október 31.


2. pontnál: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző
A határozatról értesül:

- kivonattal: 1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető


4. Kerényi Tamás beruházási ügyintéző
- levélben:
1. Bácsalmási Önkormányzati Közszolgáltatási Közhasznú Nkft. 
15. napirendi pont
Fióktelep-használati nyilatkozat (Pro Dentes Bt.)

(A polgármester által aláírt nyilatkozat a jegyzőkönyv melléklete.)

Tóth Árpád alpolgármester határozati javaslatként ismerteti az alábbi határozatban foglaltakat, és az elfogadását szavazásra bocsátja.
A képviselő-testület 6 igen szavazattal és 1 tartózkodással (dr. Tanács Róbert) az alábbi határozatot hozza:
233/2012. (IX. 25.) Bácsalmás v. öh.

Fióktelep-használati nyilatkozat 
elfogadása (Pro Dentes Bt.) 
Határozat
Bácsalmás Város Önkormányzatának Képviselő-testülete hozzájárulását adja és elfogadja a jelen határozat mellékletét képező fióktelep hozzájáruló nyilatkozatban foglaltakat, mely a PRO DENTES Kereskedelmi és Szolgáltató Betéti Társaság (Cg.sz.: 03 06 107011) kérelmére, a cégnyilvántartásban szereplő adatok módosítása érdekében készült.

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:
- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető


4. Városi Orsolya vagyongazdálkodási ügyintéző
- levélben:
1. PRO DENTES Bt. (6500 Baja, Madách I. u. 10.)
Melléklet a 233/2012. (IX. 25.) Bácsalmás v. öh. számú határozathoz
N Y I L A T K O Z A T
székhely használatról

Alulírott, Németh Balázs Bácsalmás Városi Önkormányzat (6430 Bácsalmás, Gróf Teleki József u. 4-8- szám) polgármestere beleegyezésem és hozzájárulásom adom ahhoz, hogy a PRO DENTES Kereskedelmi és Szolgáltató Betéti Társaság (Cg.sz.: 03 06 107011) a Bácsalmás Városi Önkormányzat képező 6430 Bácsalmás, Hősök tere 14. szám alatti ingatlant, fióktelepként a Kecskeméti Törvényszék Cégbírósága felé bejelentse.

Tulajdonosi nyilatkozatom a Kecskeméti Törvényszék Cégbírósága felé történő felhasználás végett adtam ki.

B a j a , 2012. szeptember 10. napja









…………………………………………..


      Bácsalmás Városi 


             Németh Balázs sk. polgármester


Önkormányzat PECSÉTJE


   BÁCSALMÁS VÁROSI ÖNKORMÁNYZAT

A nyilatkozatot ellenjegyzem:
B a j á n, 2012. szeptember 10. napján

16. napirendi pont
Önkormányzati lakások lakásbérleti szerződéseinek kiegészítése
(A Humánpolitikai Bizottság határozati javaslata a jegyzőkönyv melléklete.)
Tóth Árpád alpolgármester ismerteti a Humánpolitikai Bizottság e kérdésben hozott határozati javaslatát, hozzáfűzve, hogy ő kezdeményezte e határozat meghozatalát annak érdekében, hogy a leendő bérlők tekintetében a szolgáltatóknál az önkormányzat eljárhasson, mert ezzel meg lehetne előzni a nagyobb tartozások felhalmozódását. Kérdés, észrevétel nem lévén a bizottsági javaslat elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
234/2012. (IX. 25.) Bácsalmás v. öh.

Önkormányzati lakások lakásbérleti

szerződéseinek kiegészítése 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az önkormányzat tulajdonában lévő lakások bérbeadására ezután kötendő valamennyi lakásbérleti szerződés általános szerződési feltételeinek alpontját ki kell egészíteni azzal, hogy a bérlőnek az általa aláírt meghatalmazással biztosítania kell a bérbeadó önkormányzat részére az érintett lakásra vonatkozó közüzemi (víz, villany, gáz) folyószámla-egyenleg állapota felőli információ kiadásának lehetőségét.

2.
A Képviselő-testület felkéri dr. Keresztury Monika jegyzőt az 1. pontban szereplő közüzemi szolgáltatók megkeresésére annak érdekében, hogy tájékozódjon, hogy a meghatalmazásban milyen adatokat szükséges szerepeltetni a közüzemi folyószámla-egyenleg állapota felőli információ kiadásához.

Határidő: azonnal

Felelős:
Németh Balázs polgármester és 


dr. Keresztury Monika jegyző

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Városi Orsolya vagyongazdálkodási ügyintéző

17. napirendi pont

Bácsalmás, Petőfi Sándor u. (hrsz. 1263) Hősök tere – Rákóczi u. közötti szakaszán lévő fák kivágása, 41 db facsemete ültetése a polgáravató ünnepség keretében, az elmúlt időszakban született gyermekek tiszteletére
(A 20. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét. A szemle során azt javasolta, hogy ezt az ott lakók bevonásával, egyeztetést követően lenne célszerű megtenni. Vannak szép, egészséges fák is az utcában, amelyek nem akadályoznak semmit. 
Dr. Keresztury Monika jegyző felveti, hogy a fás szárú növények védelméről szóló, módosított 346/2008-as rendelet használóként, tulajdonosként jelöli meg a testületet, mint a tulajdonosi hozzájárulás kiadóját. Ez egy hivatalos hatósági eljárás, ahol a jegyző ad ki engedélyt. Az ügymenet gyorsítása érdekében javasolja, hogy a képviselő-testület hatalmazza fel a polgármestert a fakivágási engedélyezési eljárásban a tulajdonosi hozzájárulás kiadására, hogy ne kelljen minden egyes fakivágással a testület elé jönni. 
Bailo Amadou képviselő egyetlenegy egészséges fa kivágását sem támogatja.

Dr. Bakó Mária Lujza képviselő megjegyzi, hogy az utcakép megjelenítése, a közterületek rendben tartása önkormányzati feladat. Egységes utcaképek kialakítására kell törekedniük.
Dr. Tanács Róbert képviselő nem biztos abban, hogy az uniformizálással egyetértenek a Petőfi utcában lakók. Nem támogatja a jegyző javaslatát, egészséges fa kivágásához sem adja a hozzájárulását. Október 23-ának semmi köze sincs a polgáravató ünnepséghez, az előterjesztésben számszaki hiba is van. Kéri, hogy ne mossák össze az ünnepeket. Javasolja, hogy adjanak gazdát a fásított területeknek, pl. a BÖKK Nkft-t, és jelöljenek ki olyan szabad területet, ahol a faültetés megvalósítható.

Bailo Amadou képviselő egyetért az előtte szólóval. Nem érti, hogy miért a Petőfi utcára esett a választás, mert ha mindenütt egységes utcakép kialakítása a cél, ahhoz rengeteg fa kell. Meglévő, jó állapotú fák kivágását nem támogatja.
Dr. Keresztury Monika jegyző elmondja, hogy a közterületek ápolása, gondozása jelenleg is a BÖKK Nkft. feladata. Az előterjesztés szerinti javaslat a fásítási munkacsoporttól származik. Az elírásért elnézést kér. A faültetés október 23-ai ünneppel való összemosásáról nincs információja.

Tóth Árpád alpolgármester kijelenti, hogy a fásítási munkacsoport javaslata egységes utcakép kialakítására irányult, amely a Gr. Széchenyi utcában meg is történt. A képviselő-testület kijelölhet más utcaszakaszt is, de a probléma az, hogy 41 facsemetének nem könnyű helyet találni. Javasolja a képviselő-testületnek, hogy utalja vissza az előterjesztést a hivatalnak.

Dr. Keresztury Monika jegyző megismétli, hogy az előterjesztés szerinti javaslat a fásítási munkacsoporttól származik.

Tóth Árpád alpolgármester megjegyzi, hogy a döntést a képviselő-testületnek kell meghozni, október 23-áig még van erre idejük. Egyetért azzal a képviselői javaslattal, hogy olyan helyet kell keresni, ahol nem okoz lakossági felháborodást a faültetés. Határozati javaslatként ismerteti az alábbi határozat 1. pontjában foglaltakat, és az elfogadását szavazásra bocsátja.
A képviselő-testület 6 igen szavazattal és 1 ellenszavazattal (dr. Bakó Mária Lujza) egyetért a javaslattal.

Dr. Keresztury Monika jegyző kéri megszavaztatni a polgármesteri felhatalmazásra irányuló módosító indítványát.
Dr. Bakó Mária Lujza képviselő szerint a fásítási munkacsoportot kellene felruházniuk ezzel a jogkörrel.

Dr. Keresztury Monika jegyző kijelenti, hogy a fásítási munkacsoport nem szerve a képviselő-testületnek, ez a hatáskör a Jogi és Ügyrendi Bizottságra ruházható át.
Bailo Amadou képviselő a polgármester felhatalmazásával ért egyet.

Dr. Bakó Mária Lujza képviselő nem érti, hogy miért kellene elvenniük a jegyzői feladatot.

Dr. Keresztury Monika jegyző a 346/2008. (XII. 30.) Korm. rendelet 6. §-ában foglaltakat ismerteti, miszerint a közterületen lévő fás szárú növény kivágását az illetékes jegyző engedélyezi, az engedély megadásához szükséges a növénnyel rendelkezni jogosult hozzájáruló nyilatkozata a kivágáshoz, ez ebben az esetben az önkormányzat. 
Dr. Tanács Róbert képviselő érdeklődik, hogy a kérvényt ki adja be.

Dr. Keresztury Monika jegyző elmondja, hogy jegyzői hatáskörbe tartozó feladatról van szó. A kérvényt az adja be, akinek az ingatlana előtti közterületen a fa kiszáradt, megemeli a járdát, repedezik tőle a fal stb. Az engedélyt szakértői vélemény birtokában lehet megadni, de tulajdonosi hozzájárulás is szükséges hozzá. Abban az esetben adhatja ki az engedélyt tulajdonosi hozzájárulás nélkül, ha élet-, egészség- vagy vagyonvédelmi okokból haladéktalanul szükséges az eljárás. A tulajdonosi hozzájáruló nyilatkozatot a polgármester adta ki eddig is, a felhatalmazása azért lenne célszerű, hogy ne kelljen minden egyes alkalommal összehívni a bizottságot. 
Dr. Tanács Róbert képviselő a jelenlegi eljárásrend megtartását támogatja, mert egyedi ügyeket érint.
Tóth Árpád alpolgármester szavazásra bocsátja a jegyzői indítványt, miszerint a képviselő-testület felhatalmazza a polgármestert, hogy a továbbiakban a fakivágási engedélyezési eljárásban kiadja a tulajdonosi hozzájárulást.
A képviselő-testület egyhangúlag (7 igen szavazattal) egyetért a jegyzői indítvánnyal, és az alábbi határozatot hozza:
235/2012. (IX. 25.) Bácsalmás v. öh.

Fásítási munkacsoport felkérése

az elmúlt egy évben született gyerekek

tiszteletére ültetendő facsemeték

helyszínének kijelölésére
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) felkéri a Képviselő-testület által létrehozott fásítási munkacsoportot, hogy új területet jelöljön ki az elmúlt egy évben született, bácsalmási gyerekek tiszteletére ültetendő 41 db facsemete elhelyezésére, annak figyelembevételével, hogy

· ne okozzon lakossági felháborodást a fák kivágása,

· egészséges fa kivágása ne történjen meg.

2.
A Képviselő-testület felhatalmazza Németh Balázs polgármestert, hogy a továbbiakban a fakivágási engedélyezési eljárásban kiadja a tulajdonosi hozzájárulást.

Határidő:
1. pontnál: azonnal és 2012. október 22.


2. pontnál: azonnal

Felelős: Németh Balázs polgármester

Operatív felelős: Kalmár László beruházási és üzemeltetési ügyintéző 

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Kalmár László beruházási és üzemeltetési ügyintéző



5. Vérné Soltész Ilona városüzemeltetési ügyintéző

- levélben: a fásítási munkacsoport tagjai 

18. napirendi pont

Hozzájárulás a BÖKK NKft. TÁMOP-1.4.3-12/1 kódszámú, „Innovatív, kísérleti foglalkoztatási programok támogatása” című pályázatának beadásához

(A 21. sz. előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét.
Bailo Amadou képviselő kijelenti, hogy a szavazáskor tartózkodni fog, mert az anyagot most kapták meg.

Dr. Keresztury Monika jegyző elmondja, hogy az anyagot ma kapta meg, nem felel meg az SZMSZ 19. §-ában foglaltaknak, a törvényességi ellenőrzést nem tudta elvégezni.

Dr. Bakó Mária Lujza képviselő szerint a BÖKK Nkft. túlságosan sokat vállal magára. A kft-t meg kellene erősíteniük emberekkel, eszközökkel. Szeretné, ha a munkájuk arányában nőne a megbecsülésük is. 
Tóth Árpád alpolgármester úgy gondolja, hogy ezt a pályázati lehetőséget nem szabad elszalasztani, a foglalkoztatási lehetőségre utal. A pályázattal meg lehetne erősíteni a BÖKK Nkft-t, az irányítását is. A projekt 100 %-ban támogatott, nincs szükség pluszfoglalkoztatásra, nem kell magukat elkötelezniük. 
Bailo Amadou képviselő megjegyzi, hogy a pályázati kiírás itt-ott hibás, példának hozza fel a középfokú végzettségre és a diplomás képzésre vonatkozó feltétel közötti eltérést. 

Dr. Keresztury Monika jegyző kérdezi, lehet-e tudni, hogy ki lenne e projekt menedzsere, pénzügyi és szakmai vezetője.
Barta Tiborné Gáll Ágnes, a BÖKK Nkft. ügyvezetője nemmel válaszol, hozzátéve, hogy szóba kerültek már nevek, de biztosat még nem tud mondani, csak hétfőn, amelyet majd jelezni fog. 
Dr. Keresztury Monika jegyző ismerteti a bizottsági határozati javaslatokat.
Dr. Tanács Róbert képviselő kéri, hogy ne a pályázat kiírója által vétett hibákat nézzék, hanem azt, hogy hogyan tudna a pályázat hasznosulni Bácsalmáson.
Tóth Árpád alpolgármester az előterjesztés határozati javaslatának az elfogadását – a bizottsági módosító indítvány figyelembevételével − szavazásra bocsátja.

A képviselő-testület 6 igen szavazattal és 1 tartózkodással (Bailo Amadou) az alábbi határozatot hozza:
236/2012. (IX. 25.) Bácsalmás v. öh.

Hozzájárulás a BÖKK Nkft. 

TÁMOP-1.4.3-12/1 kódszámú, „Innovatív,

kísérleti foglalkoztatási programok támogatása” 

című pályázatának beadásához 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul ahhoz, hogy a Bácsalmási Önkormányzati Közszolgáltatási Nonprofit Kft. (a továbbiakban: BÖKK Nkft.) 100 %-os támogatási intenzitású pályázatot nyújtson be TÁMOP-1.4.3-12/1 kódszámú, „Innovatív, kísérleti foglalkoztatási programok támogatása” című pályázat keretében „Növényi alapú funkcionális élelmiszergyártás alapjainak megteremtése a Bácskában“ projekttel.
2. A Képviselő-testület tulajdonosi hozzájárulását adja ahhoz, hogy a BÖKK Nkft. az 1. pont szerinti projekt keretében

a) a Bácsalmás, Bezdán u. 10. sz. alatti épületrészt felújítsa, ott oktatótermet alakítson ki, 

b) a kertészetben fedett tárolót építsen, 

c) a Bácsalmás 1489/1 helyrajzi számú, kertészet melletti földterületre vándorfólia rendszert telepítsen, 

d) a jelenleg is használatában lévő önkormányzati földterületet (hrsz: 1492/1) a projektben használhassa, valamint 

e) a Bácsalmás, Rákóczi u. 11. sz. alatti feldolgozó üzemben feldolgozó gépeket helyezzen el és ott oktatást folytasson.

3. A Képviselő-testület hozzájárul ahhoz, hogy a Bácskapu Nonprofit Kft. − mint konzorciumi partner – képzést szervezzen a Bácsalmás, Bezdán u. 10. sz. alatt kialakított oktató teremben, bemutató termet és irodát alakítson ki és működtessen a Bácsalmás, Rákóczi u. 11. sz. alatti ingatlanban, és a projekt megvalósítási ideje alatt ingyenesen használja ezeket a helyiségeket.

4. A Képviselő-testület kinyilvánítja, hogy a pályázat megvalósítása során és a fenntartási időszakban pluszforrást nem biztosít. Amennyiben plusz forrásigény merül fel, az ügyvezető vállalja annak a saját költségvetése terhére történő kigazdálkodását.

Határidő: azonnal

Felelős: Németh Balázs polgármester

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Barta Tiborné Gáll Ágnes, BÖKK Nkft. üv.

Tóth Árpád alpolgármester – több nyilvános ülési napirendi pont nem lévén – kéri, hogy zárt ülésen folytassák munkájukat. Szünetet rendel el, megköszöni a nyilvános ülési részvételt, elköszön a tévénézőktől, és az ülést 18 óra 10 perckor berekeszti.

K. m. f.

                Németh Balázs polgármester 

                             megbízásából:

                           Tóth Árpád


  dr. Keresztury Monika


      alpolgármester                          


                jegyző

                         Bailo Amadou

                   Turcsányi Csaba


                                 képviselők, jegyzőkönyv-hitelesítők

A jegyzőkönyv 1. és 2. számú melléklete és a zárt ülésen hozott határozatok a következő oldalakon találhatók.
1. számú melléklet a Bácsalmás Város Önkormányzatának Képviselő-testülete 20/2012. számú, 2012. szeptember 25-én megtartott nyílt ülésének jegyzőkönyvéhez
Melléklet a 219/2012. (IX. 25.) Bácsalmás v. öh. számú határozathoz
Jelentés a lejárt és folyamatos határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről

237/2011. (VI. 28.)
A DEKOR-DENT IMPLANT Fogászati és Szájsebészeti Bt-vel a II. számú fogászati szolgálat működtetésére vonatkozó feladat-ellátási szerződés jóváhagyása (a feladat-ellátási szerződés kölcsönös felülvizsgálata, különös tekintettel a fogászati kezelőegység karbantartására)
90/2012. (IV. 24.)
DEKOR-DENT IMPLANT Fogászati és Szájsebészeti Bt. kérelme (eszközhasználati díj felülvizsgálata)
237/2011.:
Az e témában készült előterjesztés jelen ülés napirendjén szerepel.

90/2012.:
Az eszközhasználati megállapodás felülvizsgálatára határidő-módosítást kérünk a 2013. februári soros képviselő-testületi ülésre. A fogászati magánrendelés jelenleg még nem kezdődött meg, így az aláírt eszközhasználati megállapodás még nem lépett hatályba.

34/2012. (III. 14.)
Kossuth Nemzetőrség Bácsalmási Alegységének ingyenes helyiséghasználati kérelme (a Hősök tere 3. szám alatti helyiség szeptember 30-át követő hasznosításának megvizsgálása)
Jelen ülés anyagát képezi a Nemzetőrség kérelme a további használatra.

50/2012. (III. 27.)
Egyes önkormányzati tulajdonú ingatlanok villamos- és biztonság-technikai hiányosságainak felszámolása (megoldás keresése)
A SOBLASK Elektromos Vállalkozás a villamos- és biztonságtechnikai hiányosságokat az önkormányzati tulajdonú ingatlanoknál 2012. december 01. napjáig felszámolja. 

95/2012. (IV. 24.)
Kistérségi tartós munkanélküliek tranzit foglalkoztatása (TÁMOP 5.1.1-09/-6-2010-009) záró támogatási részre fedezet biztosítása (az előleg átutalása 2012. augusztus 31-ig)
A fedezet biztosítására a pénzeszköz átutalásra került.

119/2012. (V. 29.)
Pro Dentes Bt. kérelmének elbírálása (fogszabályzó szakellátás érdekében kötött rendelőhasználati szerződés felülvizsgálata)
A Pro Dentes Bt. 2012. június 28-án kezdte meg tevékenységét, így nincs megfelelő tapasztalati adat a felülvizsgálathoz, amelyre határidő-módosítást kérünk a 2013. szeptemberi soros képviselő-testületi ülésre. A Pro Dentes Bt. fogszabályzó rendelésének bejelentése jelen jelentés 4. számú mellékleteként szerepel.

120/2012. (V. 29.)
2012-2013-as tanév osztály- és csoportszámainak, intézményi álláshely-számainak meghatározása (általános iskola, óvoda)
159/2012. (VI. 26.)
Osztály- és csoportszámok meghatározása a 2012/2013-as tanévre a Hunyadi János Gimnáziumban és Szakiskolában

A képviselő-testületi határozatnak megfelelően az óvodai nevelés 2012. július 1-jétől 10 gyermekcsoporttal, 2012. szeptember 1-jétől a gimnáziumi oktatás 9 gimnáziumi és 5 szakiskolai osztállyal, az általános iskolai oktatás 25 többségi osztállyal és 4 speciális tanulócsoporttal indult. 

Szeptember 1-jétől 3 napközis csoport működik, de a szülői igény a közeljövőben változhat, ezért októbertől szükség lehet mind a 4 napközis csoport fenntartására. 

129/2012. (V. 29.)
Tanuszoda 2012. évi nyári nyitva tartása 2012. július 1-jétől 2012. augusztus 31-ig és a 2012. július 1-jétől érvényes jegyárak megállapítása
179/2012. (VII. 19.)
Bácsalmási Tanuszoda 2012. július 23-tól érvényes jegyárainak megállapítása (1. és 2. pont)
A szükséges tájékoztató táblák elkészítése megtörtént, továbbá kihelyezésre került a tanuszodában.

147/2012. (VI. 26.)
TÁMOP-3.1.11-12/2-Óvodafejlesztés c. pályázaton történő részvétel

A Bácsalmás Kistérségi Többcélú Társulás, mint fenntartó a pályázatot benyújtotta, amelyet stilisztikailag elfogadtak; döntés még nincs.
148/2012. (VI. 26.)
A Bácsalmási Horvát Önkormányzat LEADER pályázatának előfinanszírozása

A képviselő-testületi határozatban foglaltaknak megfelelően a kölcsönszerződés aláírásra került. A kölcsön összegének átutalása megtörtént.

149/2012. (VI. 26.)
Az állati hulladékok ártalmatlanításának szabályai (5. pont: a nagytestű állati tetemek begyűjtési és ártalmatlanítási lehetőségének megvizsgálása)
186/2012. (VII. 19.)
Az állati hulladékok ártalmatlanításának szabályairól szóló 149/2012. (VI. 26.) Bácsalmás v. öh. számú határozat módosítása (3. pont: kapcsolatfelvétel a kistérség polgármestereivel az esetleges együttműködés lehetőségeinek megvizsgálására)
A kistérség polgármestereivel a kapcsolatfelvétel megtörtént, elmondásuk szerint településeiken jól működik az állati hulladékok ártalmatlanítása, kistérségi együttműködésre nem voltak fogékonyak.

150/2012. (VI. 26.)
Bácsalmás, Rákóczi út mindkét oldalán lévő diófasor helyi védettség alá helyezése

A Rákóczi utcai diófákkal kapcsolatban 2012. szeptember 12. napjáig nem volt szükség beavatkozásra. 

151/2012. (VI. 26.)
Startmunka-program eszközeinek beszerzése, közbeszerzés nyertes ajánlattevőinek kiválasztása (a szerződések megkötése)
152/2012. (VI. 26.)
Startmunka-program „Savanyító üzem” nyílászáró beszerzésére ajánlattevő kiválasztása (a szerződés pontosítása, aláírása)
189/2012. (VII. 19.)
A START-munka program eszközeinek beszerzéséről, a közbeszerzés nyertes ajánlattevőinek kiválasztásáról szóló 151/2012. (VI. 26.) Bácsalmás v. öh. számú határozat módosítása eszközbeszerzési típusmódosítás kapcsán

151/2012. és 189/2012.:
A szerződések megkötése megtörtént. A teljesítések 1 eszköz (tuskómaró) kivételével megtörténtek.

152/2012.: A vállalkozási szerződés pontosítás után került aláírásra.

156/2012. (VI. 26.)
Együttműködési megállapodások kötése a bácsalmási nemzetiségi önkormányzatokkal

Az együttműködési megállapodások megkötése megtörtént. Az aláírt megállapodások postázásra kerültek 2012. július 5-én.

160/2012. (VI. 26.)
Felhatalmazás a BESZ Kft. felügyelő-bizottsági tag változása miatt társasági szerződés módosításának aláírására

A társasági szerződés módosításának aláírása és a cégbírósági átvezetés megtörtént.

161/2012. (VI. 26.)
A Bácsalmás Önkormányzati Tűzoltó Parancsnokság alapszabályának elfogadása és támogatásának módosítása

A támogatási szerződés módosítása 2012. július 5-én megtörtént.

162/2012. (VI. 26.)
Bácsalmás, Táncsics u. 1/1. szám alatti ingatlan rendeltetésszerű használatra alkalmas állapotának kialakításához szükséges fedezet biztosítása

A BÖKK Nkft. a munkálatokat megkezdte. Jelenleg az áramszolgáltatóval való egyeztetés folyik a fogyasztási hely visszakapcsolása ügyében.

163/2012. (VI. 26.)
EYE-NOX Kft. helyiségbérleti szerződésének meghosszabbítása (Bácsalmás, Gr. Széchenyi u. 75.) /a tartozás rendezetlensége esetén az ingatlan visszavétele/
A szerződés meghosszabbításra került.

164/2012. (VI. 26.)
Fióktelep használati nyilatkozat elfogadása (KRISZVIZO Kft.)

A fióktelep-használati nyilatkozat megküldése megtörtént.

165/2012. (VI. 26.)
A járóbeteg-szakellátó intézet nappali kórháza zuhanyzójának kiépítése (további árajánlatok bekérése, ad hoc bizottság létrehozása vizsgálatra)
Az árajánlatok beérkeztek, jelen ülésre új előterjesztés készült.

166/2012. (VI. 26.)
EU Önerő Alap pályázat benyújtása KEOP1.1.1/2F/09-11-2011-0004 azonosító számú, „Települési szilárdhulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” című projekt II. forduló önerő támogatására
A határozatról az érintettet levélben tájékoztattuk.

167/2012. (VI. 26.)
Szennyvízcsatornázás kivitelezőjének kiválasztásával kapcsolatos közbeszerzési eljárás második szakasza (konzultációs felhívás elfogadása, minőségbiztosításra megküldése a KSZ és NFÜ részére, felülvizsgálati eredményről tájékoztatás kérése)
168/2012. (VI. 26.)
Szennyvízcsatornázás projektmenedzserének kiválasztásával kapcsolatos közbeszerzési eljárás indítása
188/2012. (VII. 19.)
„Bácsalmás város szennyvízcsatornázása és szennyvíztisztítása” projekt (KEOP-1.2.0/09-11-2011-0021 pályázat) projektmenedzserének kiválasztásával kapcsolatos közbeszerzési eljárás, tárgyalásra alkalmas ajánlattevők kiválasztása
196/2012. (VII. 31.)
Szennyvízcsatornázás projektmenedzserének kiválasztásával kapcsolatos közbeszerzési eljárás, nyertes ajánlattevő kiválasztása (KEOP-1.2.0/09-11-2011-0021 pályázat)

205/2012. (VIII. 28.)
EU Önerő Alap pályázat benyújtása a KEOP 1.2.0/09-11-2011-0021 azonosítószámú, „Bácsalmás város szennyvízcsatornázása és szennyvíztisztítása” című projekt önerő támogatására
167/2012.: 
A Nemzeti Fejlesztési Ügynökség az Energia Központtól átvett gyanúbejelentés alapján szabálytalansági eljárást indított önkormányzatunk szennyvízcsatornázás kivitele-zésére irányuló közbeszerzési eljárásával kapcsolatban.

168/2012., 188/2012., 196/2012.:
A szerződést 2012. augusztus 13-án megkötöttük.

205/2012.: A pályázat benyújtása folyamatban van.

169/2012. (VI. 26.)
Kistérségi székhely integrált fejlesztése – Tudás és Információs Központ pályázat, könyvvizsgálati és nyilvánosságbiztosítási szolgáltatók kiválasztása
185/2012. (VII. 19.)
Kistérségi székhely integrált fejlesztése című, DAOP-5.1.2/D-09-2011-0001 kódszámú pályázat kivitelezéssel kapcsolatos beszerzéseinek indítása

194/2012. (VII. 31.)
Kistérségi székhely integrált fejlesztése – Tudás és Információs Központ pályázat kivitelezési munkákkal kapcsolatos ajánlattételi dokumentációinak véglegesítése (DAOP-5.1.2/D-09-2011-0001 pályázat)
195/2012. (VII. 31.)
Kistérségi székhely integrált fejlesztése – Tudás és Információs Központ pályázat könyvvizsgáló szolgáltatójának kiválasztása (DAOP-5.1.2/D-09-2011-0001 pályázat)
201/2012. (VIII. 9.)
Kistérségi székhely integrált fejlesztése – Tudás és Információs Központ kivitelezési munkálatokkal kapcsolatos ajánlattételi dokumentációk véglegesítése (piac és egyéb), DAOP-5.1.2/D-0-2011-0001

A szolgáltatókkal a szerződéskötések folyamatban vannak. A kivitelezéssel kapcsolatos közbeszerzési eljárás folyamatban van. 6 db árajánlat érkezett. Az ajánlatok kiértékelésére és a bírálóbizottsági (döntési) javaslat megfogalmazására a hiánypótlás után kerül sor.

170/2012. (VI. 26.)
A Felső-Bácskai Ivóvízminőség-javító Önkormányzati Társulás Felügyelő Bizottságába, valamint a Közbeszerzési Bírálóbizottságba delegálás
A határozatról az érintettet levélben tájékoztattuk.

171/2012. (VI. 26.)
Hosszú távú közfoglalkoztatásban való részvétel

A határozat szerint a két fő közfoglalkoztatása felvételre került, napi 6 órás foglalkoztatásban, 2012. szeptember 30-ig határozott időtartamra. A foglalkoztatás folyamatban van.

172/2012. (VI. 26.)
Kitüntetési javaslat

A kitüntetések átadása az augusztus 20-i ünnepség keretében megtörtént.

178/2012. (VII. 19.)
Hunyadi János Gimnázium és Szakiskola intézményvezetői pályázata

A vezetői megbízás aláírása megtörtént.

180/2012. (VII. 19.)
Kistérségi START-munka program előfinanszírozása

Az előleg visszafizetése megtörtént.

181/2012. (VII. 19.)
Bácsalmási Németek Egyesülete LEADER pályázatának előfinanszírozása

A határozatban foglaltaknak megfelelően megkötöttük a kölcsönszerződést. A kölcsön kiutalása megtörtént.

182/2012. (VII. 19.)
Bácsalmás, Hősök tere 3. szám alatti, 41,5 m2 alapterületű, nem lakás célú helyiség bérbeadása

A helyiség átadása, a szerződés aláírása megtörtént.

183/2012. (VII. 19.)
Kőolajvezetéképítő Zrt-vel kötött szerződés módosítása

A szerződésmódosítás megküldésre került a Kőolajvezetéképítő Zrt. részére.

184/2012. (VII. 19.)
Együttműködési megállapodás a BESZ Kft. „Bácsalmási Kistérség komplex egészségfejlesztési programja” című, TÁMOP 6.1.2/LHH/11/B kódszámú pályázatához

A BESZ Kft-t határozattal értesítettük a képviselő-testületi döntésről.

187/2012. (VII. 19.)
Bácsalmás, Dugonics u. 21. szám alatti telekmegosztási kérelem elbírálása (ALU TRADE Kft., Bácska SE)
193/2012. (VII. 31.)
Bácsalmás, Dugonics u. 21. szám alatti, 269 hrsz-ú önkormányzati ingatlan hasznosítása (ALU TRADE Kft. és Bácska SE) (elvi támogatás, ill. a bérleti szerződés tervezete és az ALU TRADE Kft. és a Bácska SE közös ingatlanhasználatáról szóló megállapodás beterjesztésének kérése)
208/2012. (VIII. 28.)
Bácsalmás, Dugonics u. 21. szám alatti ingatlan hasznosítása (1. pont: Bailo Amadou képviselő felhatalmazása a Bácska SE-vel való tárgyalásra, 2. pont: üzleti terv bekérése az Alu Trade Kft-től)
A telekmegosztási kérelem elutasításának kiértesítése megtörtént. A tárgyalások után jelenleg még nincs közös álláspont a felek között. Bailo Amadou képviselő feljegyzése a jelen jelentés 5. számú mellékleteként szerepel. Az ALU TRADE Kft. a mai napig nem nyújtott be üzleti tervet.

190/2012. (VII. 19.)
Baja Város Önkormányzatának felajánlása a BESZ Kft-ben lévő üzletrészének megvásárlására

A képviselő-testületi döntésről szóló határozatot megküldtük Baja Város Önkormányzatának és a BESZ Kft-nek.

197/2012. (VII. 31.)
Közvilágítás-korszerűsítéshez műszaki tanulmányterv készítése

A szerződéskötés folyamatban van.

204/2012. (VIII. 28.)
Az önhibáján kívül hátrányos helyzetben lévő önkormányzatok 2012. évi támogatás II. ütemére vonatkozó igény benyújtása

Az ÖNHIKI II. ütemére vonatkozó igény benyújtásra került.

206/2012. (VIII. 28.)
A 122/2009. (IX. 17.) FVM rendelet alapján, a Helyi Vidékfejlesztési Stratégiák LEADER fejezetének végrehajtásához nyújtandó támogatás pályázati felhívásának keretében a 1008854 azonosítószámú, Nagy volumenű rendezvények, rendezvény-sorozatok célterületben, a Mezőgazdasági és Vidékfejlesztési Hivatal 2011. 10. 27-i határozattal elnyert pályázat elszámolásának elkészítésére ajánlattevő kiválasztása, valamint előirányzat biztosítása
Az előirányzat a 2012. évi költségvetés III. negyedévi módosításával kerül átvezetésre.

207/2012. (VIII. 28.)
LEADER 1009626 azonosítószámú Sportlétesítmények fejlesztése pályázat elszámolásának elkészítése (EURODIT Kft.)
Az elszámolás elkészült, 2012. szeptember 3-án postáztuk.

209/2012. (VIII. 28.)
Káptalanfüredi tábor felújítási munkáihoz támogatás biztosítása 
3. pont:
Az áramszolgáltatóval felvettük a kapcsolatot, a fogyasztási hely visszakapcsolásának ügyintézése elindult.

211/2012. (VIII. 28.)
Ügyvédi és végrehajtói megkeresés a Csőke Bt. földbérleti díj tartozása ügyében

Az érintettek értesítése írásban megtörtént.

2. számú melléklet a Bácsalmás Város Önkormányzatának Képviselő-testülete 20/2012. számú, 2012. szeptember 25-én megtartott nyílt ülésének jegyzőkönyvéhez
Melléklet a 220/2012. (IX. 25.) Bácsalmás v. öh. számú határozathoz
I. BEVÉTELI FORRÁSOK ÉS AZOK TELJESÍTÉSE

A helyi önkormányzat és intézményeinek módosított bevételi előirányzata 1.655.455 E Ft, a teljesítés 808.376.EFt, amely 48,83 %-os teljesítésnek felel meg.

(1. sz. melléklet)

1./ A MŰKÖDÉSI BEVÉTELEK 59,00 %-ra teljesültek.

Intézményi működési bevételek

Az önkormányzat működési bevételeinek alakulása76,43 %. A magas teljesítési arány a továbbszámlázott szolgáltatások, valamint az alszámlákon nem tervezett folyószámla kamatbevétel következménye. A teljesítésnek megfelelő előirányzat utólag kerül beépítésre a költségvetési rendeletbe. (2. sz. melléklet) 

A Polgármesteri Hivatal működési bevételeinek alakulása 77,32 %, melynek okai a bírságbevételek tervezetthez képest jelentős túlteljesítése,a megnövekedett építéshatósági szolgáltatásból származó bevétel, valamint az anyakönyvi eseményekből származó nem tervezett bevételek.

Az intézmények tekintetében 50,16 %-ra teljesült.

Az intézmények működési jellegére és az ellátandó feladatra valamint az ellátottakban bekövetkezett létszámváltozásra tekintettel intézményenként a bevételek alakulása megfelelő.(2. sz. melléklet)

Önkormányzatok sajátos működési bevételei

A kiemelt előirányzat I. félévig realizált bevétele 183.250 E Ft volt, a módosított előirányzat 51,30 %-a, ezen belül az iparűzési adó 51,52 %, a gépjármű adó 46,0 %-ra teljesült.(1.sz.melléklet)

Gépjárműadó: a 2012. évi előirányzat 45.000 E Ft, 2012.06.30-ig befolyt bevétel 20.700 E Ft. A folyó évi terhelés 41.266 E Ft. Idei évi hátralék 22.872 E Ft, melyből nem esedékes hátralék 20.392 E Ft (2012. szeptember 17-ig esedékes). Az előirányzat teljesülése a múlt évi hátralékok 5.089 E Ft behajtási eredményének függvénye. A behajtás eredményét negatívan befolyásolja magánszemélyeknél a munkahely és letiltható jövedelem hiánya, jogi személyeknél sok esetben a számlájára benyújtott hatósági átutalási megbízás érvényességének 35 napja alatt egyetlen forint leemelése nem teljesült.

Helyi iparűzési adó: a 2012. évi bevételi előirányzat 80.000 E Ft, a folyó évi terhelés 78.837 E Ft, tehát a várható bevétel kevesebb, mint az előirányzott bevétel. Ennek ellenére az I. félévben befolyt bevétel 41.214 E Ft, az előirányzat 51,52 %-a. Jelenleg a tárgyévi hátralék 38.659 E Ft, melyből 2012. szeptember 17-ig esedékes 33.408 E Ft. A múlt évi hátralék 37.261 E Ft. Ennek jelentős része olyan hátralék, melynek teljesülésére és behajtásának realizálódására gyakorlatilag semmi esély nincs. Az elmúlt időszakban megszűnt 14 cég után 25.143 E Ft iparűzési adó, illetve az ezt  az összeget terhelő 8.165 E Ft késedelmi pótlék tartozás áll. fenn, mindösszesen 33.309 E Ft értékben. Jelenleg – tudomásunk szerint- 3 cég áll felszámolási eljárás alatt, melyeknek jelenlegi iparűzési adó tartozása 7.202 E Ft, valamint 1.661 E Ft késedelmi pótlék.

A megszűnt és felszámolás alatt álló cégek összes tartozása 2012. szeptember 7-i állapot szerint 32.345 E Ft iparűzési adó, valamint 9.827 E Ft késedelmi pótlék. Mindösszesen 42.172 E Ft. A megszűnt és a felszámolás alatt álló cégek felé hitelezői igényt nyújtottunk be a felszámoló felé.

Önkormányzatok költségvetési támogatása

Önkormányzatunk tényleges költségvetési támogatásának előirányzata 2012. I. félévben 297.948 E Ft-ra módosult, a költségvetési rendeletben 28.429 E Ft költségvetési támogatás módosítására a 14/2012(VIII.31.) rendelettel került sor, mivel a II. negyedévi rendeletmódosításkor a támogatásokról még nem volt tudomásunk. Az önkormányzat 2012. évben önhibáján kívül hátrányos helyzetben lévő önkormányzatok támogatására pályázatot nyújtott be, melynek I. ütemében 18.703 E Ft támogatást nyert.

Átvett pénzeszközök, támogatásértékű bevételek

A kiemelt előirányzat módosított összege 106.040 E Ft, melynek teljesítése az I. félévben 96.322 E Ft. A támogatások teljesítési %-a 90,84 %. Az előirányzat módosításra a támogatás folyósítása után kerül sor, ezért magas a teljesítési arány. (1. sz. melléklet)

Támogatások, kölcsönök visszatérülése

A támogatási kölcsönök visszatérülése előirányzat a Petőfi VSE részére nyújtott kamatmentes kölcsön, a Felső-Bácska Vidékfejlesztési Nonprofit Kft., valamint a lakosságnak belvízkárok enyhítésére nyújtott kölcsön visszatérülésének tárgyévi előírását tartalmazza. 

Felhalmozási célú bevételek

Felhalmozási célú bevételek 2012. I. félévben: tartalék (kötvény) rövidlejáratú betétként történő lekötéséből származó kamatbevétel 13.802 E Ft, lakossági közműfejlesztés (csatorna) támogatása 140 E Ft, felhalm. (csatorna) kiadásokhoz kapcsolódó áfa visszatérülés 10.214 E Ft, támogatás értékű bevételek 168.760 E Ft, csatorna 34.727 E Ft, gyűjtőutak fejlesztése 101.423 E Ft, otthonteremtési támogatás 1.232 E Ft, Start program felhalm. tám. 31.378 E Ft. 

Pénzforgalom nélküli bevételek

Az előző évi (2011. évi zárszámadással jóváhagyott) pénzmaradványt intézményeink 100%-ban igénybe vették. Az Önkormányzat a jóváhagyott 502.601 E Ft pénzmaradványából fejlesztési célokra 18.681 E Ft, működési célokra 16.875 E Ft került felhasználásra. A pénzmaradvány a kitűzött célok megvalósításának arányában kerül elszámolásra.

II. KIADÁSOK ALAKULÁSA

Az önkormányzat és intézményei kiadási előirányzat teljesítése 42,37 %. Ezen belül intézményeink 49,93 %, a Polgármesteri Hivatal 55,42 %, az önkormányzat 42,93 %-ra teljesítette az I. félévi kiadásait.

A folyó működési kiadásokból a módosított előirányzatokhoz viszonyítva a személyi juttatások 54,43 %-ban, a munkaadókat terhelő járulékok 49,95 %-ban, a dologi kiadások 50,66 %-ban kerültek felhasználásra.

A működési célú pénzeszköz átadások, egyéb támogatások között kerül elszámolásra a kiemelt sport, civil és egyéb közhasznú szervezetek támogatása, valamint a Bácsalmási Önkormányzat Közszolgáltatási Közhasznú NKft. támogatása önkormányzati feladatok ellátására. (5/a. mell., tájékozt. tábla)
Az önkormányzat 2012. I. félévben társadalmi és szociális juttatásokra 2.466 E Ft-ot, a Polgármesteri Hivatal 58.810 E Ft-ot fordított. (3. sz. mell.)

Ellátottak pénzbeni juttatásaira fordított összeg 4.513 E Ft. (szakiskola ösztöndíj)

A felhalmozási és felújítási kiadások alakulását a 6. sz. melléklet részletesen tartalmazza.

A felhalmozási és felújítási célú kiadások módosított előirányzata 249.466 E Ft, 2012. I. félévi teljesített kiadás 143.111 E Ft, az előirányzathoz viszonyított teljesítési arány 57,37 %, 

III. TARTALÉK ALAKULÁSA

                                                                                                                      Ezer Ft-ban

Megnevezés                                             növekedés                  csökkenés           egyenleg

____________________________________________________________________
Fejlesztési céltartalék
Kötvény kibocsátás:

Pénzmaradványból 
284.308

Csapadékvíz elvez.rendszer 
1.293

Felső-Bácska NP-KFT kölcs.vtér. 
14.500

Összesen:
300.101 

301.101

Bérlakás számla

Pénzmaradványból 
18.764 

18.764
Beruházási céltartalék

Pénzmaradványból 
15.000

Dugonics u.21. (beruh. érték megvált.) 

4.000

Összesen: 
15.000
 4.000
 11.000

Dolgozói lakásépítési számla

Pénzmaradványból 
199 

199

Emeltszintű szakrendelő

Pénzmaradványból: 
4.156

Elektromossági hiányosság, vázrajz 

750

Összesen 
4.156
 750 
3.406

Általános tartalék- pályázatok előfinanszírozására

Pénzmaradványból: 
19.749

Bácsalmás és V. Tűzolt. Közt. ei. zár. 
4.535

Balmás KTT tranzit tám. előleg 

1.886

LEADER - pünkösdi rend. áfa 

405

Csapadékvíz elv. r. vízjogi eng. 

352

Összesen: 
24.284
 2.643
21.641

Beruházási céltartalék összesen: 
362.504
 7.393
 355.111

Működési céltartalék 

Környezetvédelmi alap számla

Pénzmaradványból 
611

611

Közösségi tér és Információs pont (Fiedler ház)

Pénzmaradványból 
147

 147

BESZ Kft. veszteség finanszírozás elkül. szla
Pénzmaradványból 
6.900

 6.900

Háziorvosi rendelő

Pénzmaradványból 
13 

13
Megújuló energia

Pénzmaradványból 
24

 24
Gyűjtőutak fejlesztése

Pénzmaradványból 
335

 335
Működési céltartalék összesen: 
8.030

 8.030

IV. PÉNZKÉSZLET ALAKULÁSA

Nyitó pénzkészlet 2012.01.01. 
471.639

Bevételek
766.706

Kiadások
701.465

Függő bevételek
1.562

Függő kiadások 
 - 11.114 
Záró pénzkészlet 2012.06.30.
 549.556
A képviselő-testület a zárt ülésén a következő határozatokat hozta meg:
237/2012. (IX. 25.) Bácsalmás v. öh.

A Bácsalmási Önkormányzati Közszolgáltatási 
Közhasznú Nkft. Felügyelő Bizottsága tagjai 
mandátumának meghosszabbítása, és 
alapító okiratának módosítása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) támogatja a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) Felügyelő Bizottsága tagjai megbízatásának 2015. január 31. napjáig történő meghosszabbítását.

2. A Képviselő-testület jelen határozat melléklete szerint elfogadja a BÖKK Nkft. Alapító Okiratának módosítását és felkéri az ügyvezetőt a további intézkedések megtételére.

Határidő: azonnal

Felelős: Németh Balázs polgármester

Operatív felelős: Barta Tiborné Gáll Ágnes, BÖKK Nkft. üv.

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Barta Tiborné Gáll Ágnes, BÖKK Nkft. üv.

Melléklet a 237/2012. (IX. 25.) Bácsalmás v. öh. számú határozathoz
KORLÁTOLT FELELŐSSÉGŰ TÁRSASÁG
Alapító Okiratának

2012. október 1-jei módosítása

A Bács-Kiskun Megyei Bíróságon, mint Cégbíróságon Cg. 03-09-117786 cégszám alatt bejegyzett Bácsalmási Önkormányzati Közszolgáltatási Közhasznú Nonprofit Korlátolt Felelősségű Társaság tagjai az alapító okiratot az alábbiak szerint 

módosítják:

1.) Az Alapító Okirat „3. A társaság alapítója:” számozású és elnevezésű pontja az alábbiak szerint módosul:

Alapító: Bácsalmás Város Önkormányzata
Székhely: 6430 Bácsalmás, Gr. Teleki J. u. 4-8.

Képviseletre jogosult neve: Németh Balázs polgármester

2.) Az Alapító Okirat „16. A közhasznú társaság működésének ellenőrzése: a felügyelő bizottság” számozású és elnevezésű pontja az alábbiak szerint módosul:

16.1. A társaságnál három tagból álló felügyelő bizottság működik. A bizottság tagjait további három évre jelöli ki az alapító, tehát megbízatásuk 2012. február 1. napjától 2015. január 31. napjáig tart.
3.) Az Alapító Okirat „18. A Könyvvizsgáló:” számozású és elnevezésű pontja az alábbiak szerint módosul:

A társaság alapítója által kijelölt könyvvizsgáló:

Viszmeg János Andrásné (leánykori név:…………., lakik:……………..., an.:…………….., szül.: …………………., Kamarai nyilvántartási szám:……….., adószám:…………………….).

A könyvvizsgáló megbízatása határozott időre, 3 évre szól, tehát 2012. június 1. napjától 2015. május 31. napjáig.
 A továbbiakban a szöveg változatlan.
Az Alapító Okirat egyéb pontjai nem módosulnak, változatlanul érvényben maradnak.

Bácsalmás, 2012. október 1.






        …………………………………………………..

    





Bácsalmás Város Önkormányzata Alapító







képviseletében: Németh Balázs polgármester
238/2012. (IX. 25.) Bácsalmás v. öh.

Jelentés a kötvényforrás 2012. augusztus 31-ig

történő felhasználásának elszámolásáról,

valamint a 243/2011. (VII. 13.) Bácsalmás v. öh.

számú határozat 3. pontjának 

hatályon kívül helyezése
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a kötvényforrás 2012. augusztus 31-ig történő felhasználásának elszámolásáról szóló jelentést az előterjesztés szerint elfogadja.

2.
A Képviselő-testület a 243/2011. (VII. 13.) Bácsalmás v. öh. számú határozatának 3. pontját hatályon kívül helyezi. 

Határidő: azonnal

Felelős: Németh Balázs polgármester

Operatív felelős: Dózsai Mihályné pénzügyi ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Dózsai Mihályné pénzügyi ügyintéző

A Képviselő-testület nem kéri jelenteni a határozatban foglaltak végrehajtásának megtörténtét.
239/2012. (IX. 25.) Bácsalmás v. öh.

Beszámoló a Bácsalmási Egészségügyi

Szolgáltató Kft. 2012. I. félévi gazdasági,

pénzügyi helyzetéről 
Határozat
Bácsalmás Város Önkormányzatának Képviselő-testülete a Bácsalmási Egészségügyi Szolgáltató Kft. 2012. I. félévi gazdasági, pénzügyi helyzetéről szóló jelentést az előterjesztés és jelen határozat melléklete szerint elfogadja.

Határidő: azonnal

Felelős: Németh Balázs polgármester

Operatív felelős: Dezső Gyöngyi számviteli ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Dezső Gyöngyi számviteli ügyintéző



5. BESZ Kft. (Bácsalmás, Hősök tere 14.)

A Képviselő-testület nem kéri jelenteni a határozatban foglaltak végrehajtásának megtörténtét.
Melléklet a 239/2012. (IX. 25.) Bácsalmás v. öh. számú határozathoz
[image: image1.png]BACSALMASI EGESZSEGUGYI

SZOLGALTATO KFT
JAROBETEG SZAKELLATO INTEZMENY

L Melléklet. Pénziigyi helyzetértékelés

2012. julius 20. (L félév)

L. A mellékelt f6konyvi kivonat szerint 2012. L. félévben a tarsasigunknal — 18.174 eFt
veszteség van. Ezt sziikséges korrigalni az alabbi tényezékkel:
- el nem szamolt arbevétel ( 2 honap cstiszas miatt) cca 24.431 e Ft
- el nem szamolt alvéllalkoz6i ( 2 hénap csuszas miatt) cca 12.000 eFt

Azaz kalkulilt 2012. I. n. évi veszteségiink  Gsszesen - 5.743 eFt

1. A fenti veszteségbdl a laboratérium vesztesége 3.865 eFt
2. 2012. majuséban elinditottuk a nappali kiiraszeri ellatast

A 2 hénapos cstiszas miatti megel6legezett finanszirozas 1.485 eFt
3. Kardiolégia szakrendeloben iizemeltetett ultrahang késziilék tulheviilése,

Valamint a belgyogyaszat folyosdjanak szell6ztetése miatt

Klimat, illetve szellbztetd berendezést iizemeltiink be. 300 e Ft
4. Tetdtéri iroda ablakaira drnyékoldt, illetve sziinyoghal6t szereltettiink 190 e Ft

H-6430 Bacsalmas H6s6k tere 14.

Telefon:+36 (79) 541-350/Fax:+36 (79)541-351

E-mail: beszkft@freemail.hu

Bacsalmas és Vonzaskdrzete Jarobeteg Szakellatasért
Alapitvany

Bacska Takarékszdvetkezet 51000015-10114922






805  BÁCSALMÁSI EÜ.SZOLG. KFT.                    KSH-szám: 11574422862211303

     6430 Bácsalmás Hősök tere 14                  Cégjegyzék: 03-09-106301   

                             M É R L E G  'A' 2012.

Időszak: 12.01.01 - 12.06.30

 szerint

=============================================================================
ESZKÖZÖK                                    Előző év    Módosítás     Tárgyév 

                                            1000 Ft      1000 Ft      1000 Ft 

=============================================================================
A. Befektetett eszközök                      24,193                    22,792

I. Immateriális javak                                                        

II. Tárgyi eszközök                          24,193                    22,792

III. Befektetett pénzügyi eszközök                                           

B. Forgóeszközök                             15,315                     9,993

I. Készletek                                                                 

II. Követelések                                 798                     1,445

III. Értékpapírok                             1,300                     1,300

IV. Pénzeszközök                             13,217                     7,248

C. Aktív időbeli elhatárolások               20,928                          

Eszközök összesen                            60,436                    32,785

M É R L E G  'A' 2012.

Időszak: 12.01.01 - 12.06.30

 szerint

=============================================================================
FORRÁSOK                                   Előző év    Módosítás     Tárgyév 

                                           1000 Ft      1000 Ft      1000 Ft 

=============================================================================
D. Saját töke                                43,350                    25,176

I. Jegyzett töke                              6,100                     6,100

II. Jegyzett, de még be nem fizetett töke                                    

III. Töke tartalék                                                            

IV. Eredménytartalék                         36,866                    35,303

V. Lekötött tartalék                          1,947                     1,947

VI. Értékelési tartalék                                                      

VII. Mérleg szerinti eredmény                -1,563                   -18,174

E. Céltartalékok                                                             

F. Kötelezettségek                            6,013                     7,038

I. Hátrasorolt kötelezettségek                                               

II. Hosszú lejáratú kötelezettségek                                          

III. Rövid lejáratú kötelezettségek           6,013                     7,038

G. Passzív időbeli elhatárolások             11,073                       571

Források összesen                            60,436                    32,785

A közzétett adatok könyvvizsgálattal nincsenek alátámasztva.

Bácsalmás, 2012.08.01.

805  BÁCSALMÁSI EÜ.SZOLG. KFT.                  KSH-szám  : 11574422862211303

     6430 Bácsalmás Hősök tere 14               Cégjegyzék: 03-09-106301   

EREDMÉNYKIMUTATÁS 'A' 2012.

(összköltség eljárás)

Időszak: 12.01.01 - 12.06.30

 szerint

=============================================================================
Megnevezés                                 Előző év    Módosítás     Tárgyév 

                                           1000 Ft      1000 Ft      1000 Ft 

================================================================================

I. Értékesítés nettó árbevétele (01+02)     142,527                    49,307

II. Aktivált saját teljesítmények értéke                                     

III. Egyéb bevételek                          1,309                       382

IV. Anyagjellegű ráfordítások                95,380                    41,152

V. Személyi jellegű ráfordítások             42,617                    25,197

VI. Értékcsökkenési leírás                    4,035                     1,744

VII. Egyéb ráfordítások                       6,270                          

A. Üzemi (üzleti) tevékenység eredménye      -4,466                   -18,404

VIII. Pénzügyi műveletek bevételei              314                       230

IX. Pénzügyi műveletek ráfordításai               6                          

B. Pénzügyi műveletek eredménye (VIII-IX)       308                       230

C. Szokásos vállalkozási eredmény            -4,158                   -18,174

X. Rendkívüli bevételek                       2,595                          

XI. Rendkívüli ráfordítások                                                  

D. Rendkívüli eredmény (X-XI)                 2,595                          

E. Adózás előtti eredmény (+-C+-D)           -1,563                   -18,174

XII. Adófizetési kötelezettség                                               

F. Adózott eredmény (+-E-XII)                -1,563                   -18,174

G. Mérleg szerinti eredmény (+-F+22-23)      -1,563                   -18,174

A közzétett adatok könyvvizsgálattal nincsenek alátámasztva.

Bácsalmás, 2012.09.13

Z Á R Ó K I M U T A T Á S  2012.

Időszak: 12.01.01 - 12.06.30

 szerint

=============================================================================
SZÁMLAOSZTÁLY          -------- FORGALOM --------     -------- EGYENLEG -----
                         Tartozik       Követel         Tartozik      Követel

=============================================================================
1. számlaosztály         60,918,525     38,126,930      22,791,595            

2. számlaosztály                                                              

3. számlaosztály        215,995,201    206,979,081       9,016,120            

4. számlaosztály        208,222,866    258,204,344                 49,981,478

-----------------------------------------------------------------------------
Mérlegszámlák összesen  485,136,592    503,310,355

Mérlegszámlák egyenlege                                            18,173,763

-----------------------------------------------------------------------------
5. számlaosztály         46,550,898      1,082,790      45,468,108           

8. számlaosztály         22,625,026                     22,625,026           

9. számlaosztály          5,042,389     54,961,760                 49,919,371

-----------------------------------------------------------------------------
Eredményszámlák összesen 74,218,313     56,044,550

Eredményszámlák egyenlege                                          18,173,763
-----------------------------------------------------------------------------
MINDÖSSZESEN            559,354,905    559,354,905                           

Baja, 2012. 08. 01. 




 Prg.tulaj.: Pittenauer Zoltán
240/2012. (IX. 25.) Bácsalmás v. öh.

Bácsalmás, Korona u. 35. I. 3. szám alatti

önkormányzati bérlakás bérbeadása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) jelen határozat 1. számú mellékletét képező, az előterjesztéshez csatolt, 1199-9/2011 ügyiratszámú, 2011. szeptember 30-tól 2012. július 31-ig, határozott időre szóló lakásbérleti szerződést utólagosan jóváhagyja.

2.
A Képviselő-testület az önkormányzat tulajdonában álló lakások bérletéről és elidegenítéséről szóló 24/2009. (XII. 23.) önkormányzati rendeletének 13. §. (2) bekezdése alapján 2012. augusztus 1-től 2016. augusztus 30-ig, határozott időre, de legfeljebb a feladat-ellátási szerződésben fennálló szerződéses jogviszony fennállásáig lakásbérleti szerződést köt dr. Szolnay Zoltán fogszakorvossal (Dekor Dent Implant Fogászati és Szájsebészeti Bt. 2141 Csömör, Mogyoródi u. 16.) a Bácsalmás, Korona u. 35. I. emelet 3. szám alatti, 2,5 szobás szolgálati alapú bérlakás vonatkozásában, melyet jelen határozat 2. számú melléklete tartalmaz.

3.
A Képviselő-testület hozzájárulását adja ahhoz, hogy dr. Szolnay Zoltán ügyvezetőn kívül a Dekor-Dent Implant Kft-vel szerződéses jogviszonyban álló fogszakorvos használja a szolgálati lakást.

4.
A Képviselő-testület felhatalmazza Németh Balázs polgármestert a 2. számú melléklet szerinti lakásbérleti szerződés aláírására.

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző

- levélben:
1. dr. Szolnay Zoltán (Dekor Dent Implant Fogászati és 

Szájsebészeti Bt. 2141 Csömör, Mogyoródi u. 16.)

1. sz. melléklet a 240/2012. (IX. 25.) Bácsalmás v. öh. számú határozathoz

Lakásbérleti szerződés

mely létrejött egyrészről Bácsalmás Város Önkormányzata (Bácsalmás, Gr. Teleki József u. 4-8.), képviselő: Németh Balázs polgármester, mint Bérbeadó,

másrészről

dr. Szolnay Zoltán – Dekor Dent Implant Fogászati és Szájsebészeti Bt. (2141 Csömör, Mogyoródi u. 16.), mint Bérlő között az alábbi feltételek szerint:

1. A lakásbérlet tárgya: Bácsalmás, Korona utca 35. I. emelet 3. szám alatt lévő: 2,5 szoba, konyha, fürdőszoba, előszoba, kamra, WC helyiségekből álló, önkormányzati tulajdonú lakás.

2. A szerződő felek a jelen lakásbérleti szerződést 2011. szeptember 30-tól 2012. július 31-ig határozott időre, de legfeljebb a feladat-ellátási szerződés érvényességi idejére kötik.
3. A lakás havi bérleti díjának megállapítása:

a) A lakás szolgálati alapon történő bérbeadás kategóriába sorolt,

· Komfortfokozata: komfortos

· Teljes alapterülete: 63 m2
b) A bérleti díj mértéke:

A Bérlő köteles a lakás bérleti díjaként 2011. évben 270 Ft/m2/hó, azaz 17.010 Ft-ot a bérbeadónak megfizetni.

c) A bérleti díj megfizetésének határideje a tárgy hó 15. napja.

d) A lakbér emelésének évenkénti aktuális mértékét a Bérbeadó a lakás-rendeletében jogosult módon állapítja meg.

4. Egyéb szolgáltatások díjai: beépített mérőóra állások szerinti fogyasztás fizetése a közmű szolgáltatók és a társasház képviselője felé szervezeteknek.

5. A Bérlő köteles gondoskodni:

a) A lakás burkolatainak, ajtóinak, ablakainak és berendezéseinek karbantartásáról (pl. festés, mázolás, ezzel összefüggő indokolt felületjavítás, hibás hiányzó padló- és falburkolati lapok cseréje, csaptelepek, zárszerkezetek cseréje, üvegezés, polcok, berendezési tárgyak üzemképességével és biztonságos működtetésével kapcsolatos kisebb javítások, armatúrák cseréje, dugalj, kapcsoló csere). Amennyiben a tervezett munkálatokkal kapcsolatban a bérlő kötelezettségének terjedelmét nem tudja meghatározni, úgy köteles azt előzetesen a bérbeadóval egyeztetni. Ennek elmulasztása bérbeszámítást megalapozó munkák esetén jogvesztéssel jár.

b) A bérleményhez tartozó közös helyiségek (pl. padlás, pince, lépcsőház, folyosó stb.), udvari és kerti részt a jógazda módjára rendben tartani (gyommentesíteni, füvesített területet, illetve sövényt nyírni, kerti részt művelni, vagy gyommentesen tartani), ereszcsatornát tisztán tartani.

c) Az ingatlan előtti közterületet a bérleményének (az egész ingatlanra vonatkozó) arányában ápolni, rendben tartani, füvet, illetve sövényt nyírni, fákat ápolni, csapadékvíz elvezető árkot és kapubejáró átereszét tisztántartani, a járdát közlekedésre alkalmas állapotban tartani (télen síkosságmentesíteni).

d) A hulladékgyűjtő edények (kukák) tisztántartása, nyári időszakban fertőtlenítése, illetve szállításkor ingatlan elé történő kihelyezése.

6. A Bérlő tudomásul veszi, hogy a közüzemi szolgáltatók felé a fogyasztó személye megváltozásának bejelentése a Bérlő kötelezettsége és a közüzemi díjak a Bérlőt terhelik.

7. A Bérlő tudomásul veszi továbbá, hogy jelen szerződés mellékletét képező bérleményi leltár szerinti tárgyakat a lakás leadásával egy időben a Bérbeadónak hiánytalanul, a rendeltetésszerű használatra alkalmas állapotban visszaadja.

8. A Bérlő a lakás leadásakor kötelezően elvégzi az alábbi munkákat:

- az átvételkori állapotnak megfelelő fajta és minőségű falfestés, ajtó- és ablakmázolás,

- a lakberendezések, burkolatok, ajtók, ablakok és ezek szerelvényeinek szükség szerinti kijavítása.

 Az átvételkori állapot megfelelőségét a felek átadás-átvételi jegyzőkönyvben állapítják meg.

9. A Bérlő tudomásul veszi az alábbiakat:

a) szerződés lejártakor cserelakásra igényt nem tarthat,

b) lakásrendelet (törvényi rendeletek között) szabályozza a befogadás, albérletbe adás kérdéseit, új jogviszony létesítésének feltételeit,

c) Bérlőt tájékoztatási kötelezettség terheli a Bérbeadó felé a bérlet tartama alatt a rendelet szerint.

10. A Bérlő ezúton nyilatkozik, hogy a jelen bérleti szerződés egy példányát a szerződés megkötésekor átvette. 

11. A Bérlő a lakásbérleti szerződés fennállása alatt köteles életvitelszerűen a lakásban lakni.

12. A bérlet időtartama alatt Bácsalmás közigazgatási területén beköltözhető ingatlan tulajdonjogának vagy haszonélvezeti jogának megszerzése a szerződés megszűnését eredményezi a jogszerzéstől számított 60. napon. A jogszerzés tényét a bérlő köteles haladéktalanul jelezni, ennek elmulasztása szerződésszegésnek minősül.

13. A jelen szerződésben nem szabályozott kérdésekben a Ptk., a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, továbbá a vonatkozó önkormányzati rendeletek előírásait kell alkalmazni.

14. Egyéb kikötések, megállapodások:

Bácsalmás, 2011. szeptember ……

Előttünk, mint tanuk előtt:

…………………………………… (név) 



……………………………..………………………….

…………………………………… (lakcím)




       bérbeadó

Városi Orsolya (név) 




                      dr. Szolnay Zoltán s.k.

Városi Orsolya s.k. ……………………

                                                Dekor Dent Implant Fogászati 

                                  ………………..                                                                                              bérlő
2. sz. melléklet a 240/2012. (IX. 25.) Bácsalmás v. öh. számú határozathoz

Lakásbérleti szerződés

mely létrejött egyrészről Bácsalmás Városi Önkormányzata (Bácsalmás, Gr. Teleki József u. 4-8.) képviselő: Németh Balázs polgármester, mint Bérbeadó,

másrészről

dr. Szolnay Zoltán – Dekor Dent Implant Fogászati és Szájsebészeti Bt. (2141 Csömör, Mogyoródi u. 16.), mint Bérlő között az alábbi feltételek szerint:

1.
A lakásbérlet tárgya: Bácsalmás, Korona utca 35. I. emelet. 3. szám alatt lévő: 2,5 szoba, konyha, fürdőszoba, előszoba, karma, WC helyiségekből álló, önkormányzati tulajdonú lakás.

2.
A szerződő felek a jelen lakásbérleti szerződést Bácsalmás Város Önkormányzat Képviselő-testületének 240/2012. (IX. 25.) Bácsalmás v. öh. határozata alapján 2012. augusztus 1-től 2016. augusztus 30-ig, határozott időre, de legfeljebb a feladat-ellátási szerződésben fennálló szerződéses jogviszony fennállásáig kötik. 
3.
A lakás havi bérleti díjának megállapítása:

a)
A lakás szolgálati alapon történő bérbeadás kategóriába sorolt, 

· Komfortfokozata: komfortos
· Teljes alapterülete: 63 m²
b)
A bérleti díj mértéke: 

A Bérlő köteles a lakás bérleti díjaként 2012. évben 270 Ft./m2/hó, azaz 17.010,- Ft.-ot a Bérbeadónak megfizetni.

c)
a bérleti díj megfizetésének határideje a tárgy hó 15. napja.

d)
A lakbér emelésének évenkénti aktuális mértékét a Bérbeadó a lakásrendeletében jogosult módon állapítja meg.

4.   Egyéb szolgáltatások díjai: beépített mérőóra állások szerinti fogyasztás fizetése a közmű szolgáltatók és a társasház képviselője felé szervezeteknek.

5.
A Bérlő köteles gondoskodni:

a) A lakás burkolatainak, ajtóinak, ablakainak és berendezéseinek karbantartásáról (pl.: festés, mázolás, ezzel összefüggő indokolt felületjavítás, hibás hiányzó padló- és falburkolati lapok cseréje, csaptelepek, zárszerkezetek cseréje, üvegezés, polcok, berendezési tárgyak üzemképességével és biztonságos működtetésével kapcsolatos kisebb javítások, armatúrák cseréje, dugalj, kapcsoló csere). Amennyiben a tervezett munkálatokkal kapcsolatban a bérlő kötelezettségének terjedelmét nem tudja meghatározni, úgy köteles azt előzetesen a bérbeadóval egyeztetni. Ennek elmulasztása bérbeszámítást megalapozó munkák esetén jogvesztéssel jár.

b) A bérleményhez tartozó közös helyiségek (pl. padlás, pince, lépcsőház, folyosó stb.), udvari és kerti részt a jógazda módjára rendben tartani (gyommentesíteni, füvesített területet, illetve sövényt nyírni, kerti részt művelni, vagy gyommentesen tartani), ereszcsatornát tisztán tartani.

c) Az ingatlan előtti közterületet a bérleményének (az egész ingatlanra vonatkozó) arányában ápolni, rendben tartani, füvet, illetve sövényt nyírni, fákat ápolni, csapadékvíz elvezető árkot és kapubejáró átereszét tisztántartani, a járdát közlekedésre alkalmas állapotban tartani (télen síkosságmentesíteni).

d) A hulladékgyűjtő edények (kukák) tisztántartása, nyári időszakban fertőtlenítése, illetve szállításkor ingatlan elé történő kihelyezése.

6.
A Bérlő tudomásul veszi, hogy a közüzemi szolgáltatók felé a fogyasztó személye megváltozásának bejelentése a Bérlő kötelezettsége és a közüzemi díjak a Bérlőt terhelik.

7.
A bérlő tudomásul veszi továbbá, hogy jelen szerződés mellékletét képező bérleményi leltár szerinti tárgyakat a lakás leadásával egy időben a Bérbeadónak hiánytalanul, a rendeltetésszerű használatra alkalmas állapotban visszaadja.

8.
A Bérlő a lakás leadásakor kötelezően elvégzi az alábbi munkákat:

· az átvételkori állapotnak megfelelő fajta és minőségű falfestés, ajtó- és ablakmázolás,

· a lakásberendezések, burkolatok, ajtók, ablakok és ezek szerelvényeinek szükség szerinti kijavítása.

Az átvételkori állapot megfelelőségét a felek átadás-átvételi jegyzőkönyvben állapítják meg.

9.
A Bérlő tudomásul veszi az alábbiakat:

a) szerződés lejártakor cserelakásra igényt nem tarthat,

b) lakásrendelet (törvényi rendeletek között) szabályozza a befogadás, albérletbe adás kérdéseit, új jogviszony létesítésének feltételeit,

c) Bérlőt tájékoztatási kötelezettség terheli a Bérbeadó felé a bérlet tartama alatt a rendelet szerint.

10.
A Bérlő ezúton nyilatkozik, hogy a jelen bérleti szerződés egy példányát a szerződés megkötésekor átvette.

11.
A Bérlő a lakásbérleti szerződés fennállása alatt köteles életvitelszerűen a lakásban lakni.

12.
A bérlet időtartama alatt Bácsalmás közigazgatási területén beköltözhető ingatlan tulajdonjogának vagy haszonélvezeti jogának megszerzése a szerződés megszűnését eredményezi a jogszerzéstől számított 60. napon. A jogszerzés tényét a bérlő köteles haladéktalanul jelezni, ennek elmulasztása szerződésszegésnek minősül.

13.
A jelen szerződésben nem szabályozott kérdésekben a Ptk., a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, továbbá a vonatkozó önkormányzati rendeletek előírásait kell alkalmazni.

14.
Egyéb kikötések, megállapodások:

a) Bérbeadó hozzájárulását adja ahhoz, hogy dr. Szolnay Zoltán ügyvezetőn kívül a Dekor Dent Implant Kft.-vel szerződéses jogviszonyban álló fogszakorvos használja a szolgálati lakást.

b) Bérlő vállalja, hogy 2012. január 1-től kezdődően a bérleti időszak végéig a mindenkori bérleti díjon felül megfizet 20 Ft/m2/hó közös költséget, mely a társasház karbantartására vonatkozó összeg.

Bácsalmás, 2012. szeptember ……..

Előttünk, mint tanuk előtt:

...................................................(név)


……..............................................

.................................................................lakcím
    

        bérbeadó

...................................................(név)


….................................................

.................................................................lakcím

                         bérlő 

241/2012. (IX. 25.) Bácsalmás v. öh.

M. Antal beadványának

elbírálása 
Határozat
Bácsalmás Város Önkormányzatának Képviselő-testülete úgy dönt, hogy M. Antal (…………………………. szám alatti lakos) állattartási szabályok (kutyatartás) megsértése tárgyában Dné M. Ildikó (……………………………… szám alatti lakos) ellen 2012. május 15. napján beadott kérelmét elutasítja, tekintettel arra, hogy a bepanaszolt kutyatartási feltételei nem ellentétesek a helyi rendelet előírásaival.
Határidő: azonnal

Felelős: Németh Balázs polgármester

Operatív felelős: Vérné Soltész Ilona városüzemeltetési ügyintéző
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző


3. Snyehola Gézáné mb. gazdasági osztályvezető


4. Vérné Soltész Ilona városüzemeltetési ügyintéző

- levélben:
1. M. Antal


2. Dné M. Ildikó 
A Képviselő-testület nem kéri jelenteni a határozatban foglaltak végrehajtásának megtörténtét.
242/2012. (IX. 25.) Bácsalmás v. öh.

V. Henriktől visszavásárolt telek 
adásvételi szerződésének módosítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a jelen határozat melléklete szerint jóváhagyja a V. Henriktől (………………………), a 378/2011. (XI. 29.) Bácsalmás v. öh. számú határozat alapján visszavásárolt, 1483/1 hrsz. alatt felvett, 1.250 m2 területű, beépítetlen terület művelési ágú ingatlan adásvételi szerződésének módosítását.

2.
A Képviselő-testület felhatalmazza Németh Balázs polgármestert az adásvételi szerződés módosításának aláírására.

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Városi Orsolya vagyongazdálkodási ügyintéző

- levélben:
1. V. Henrik 



2. dr. Tótáné dr. Berzátzy Eszter ügyvéd (Bácsalmás, Petőfi u. 63.)

Melléklet a 242/2012. (IX. 25.) Bácsalmás v. öh. számú határozathoz
ADÁSVÉTELI SZERZŐDÉS MÓDOSÍTÁSA

Amely létrejött egyrészről V. HENRIK, .............................................................szám alatti lakos, mint eladó − másrészről pedig BÁCSALMÁS VÁROSI ÖNKORMÁNYZAT (6430 Bácsalmás, Gr. Teleki u. 4-8., adószám: 15724320203) képviseletében eljár NÉMETH BALÁZS polgármester, mint vevő között az alulírt napon és helyen alábbi feltételek szerint:

1.
Szerződő felek előadják, adásvételi szerződést kötöttek a bácsalmási 1483/1. hrsz. alatt felvett, 1.250 m2 területű, beépítetlen terület művelési ágú ingatlanra, melyet közös megegyezéssel módosítanak az alábbiak szerint. Vevő megvásárolja a fenti ingatlant az EDF DÉMÁSZ HÁLÓZAT ELOSZTÓ KFT. javára bejegyzett vezetékjoggal terhelten is.

2.
Felek tudomásul veszik, hogy jelen módosítás az adásvételi szerződéssel együtt érvényes és joghatályos.

3.
Felek kijelentik, hogy nagykorú magyar állampolgárok.

4.
Jelen okirat készítésével és ellenjegyzésével, a tulajdonjog bejegyzésével kapcsolatos földhivatali ügyintézéssel felek megbízzák dr. Tótáné dr. Berzátzy Eszter ügyvédet. Ügyvédi iroda székhelye: 6430 Bácsalmás, Petőfi u. 63.

Felek a megállapodást annak felolvasása és értelmezése után hh. aláírták, mint akaratukkal mindenben egyezőt, mely egyben ügyvédi tényvázlatnak is minősül. 

Kelt: Bácsalmás, 2012. ………………………………. napján

…………………………………………



………………………………………….

                      V. Henrik




Bácsalmás Városi Önkormányzat



   eladó



         Képviselő-testületének képviseletében









      Németh Balázs polgármester











  vevő

ZÁRADÉK

Készítem és ellen jegyzem, felek aláírását hitelesítem a hatályos jogszabályok alapján, mivel felek szerződéses akaratát foglaltam írásba, nyilatkozom, rendelkezem aláírási tanúsítvánnyal.









Dr. Tótáné Dr. Berzátzy Eszter










          ügyvéd









  6430 Bácsalmás, Petőfi u. 63.









           Tel.: 06 (79) 341-370

243/2012. (IX. 25.) Bácsalmás v. öh.

Bácsalmás, Dugonics u. 21. szám (Bácsalmás, 
269. hrsz.) alatti ingatlan hasznosítása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a jelen határozat 1. sz. mellékletét képező, Alu Trade Kft-vel kötendő helyiségbérleti szerződést elfogadja és felhatalmazza Németh Balázs polgármestert a helyiségbérleti szerződés aláírására.

2.
A Képviselő-testület úgy dönt, hogy a jelen határozat 2. illetve 3. sz. mellékletét képező megállapodás módosításokat és egységes szerkezetbe foglalt megállapodásokat elfogadja, egyben kijelenti, hogy minden, korábban a Bácsalmási Bácska Sport és Ifjúsági Egyesülettel kötött megállapodás hatályát veszti. A Képviselő-testület felhatalmazza Németh Balázs polgármestert a megállapodások aláírására.

3. A Képviselő-testület a Bácsalmási Bácska Sport és Ifjúsági Közhasznú Egyesületre vonatkozó, alábbiakban felsorolt határozatokat, vagyis:

a) a 368/2008. (XI. 25.) Bácsalmás v. öh. határozatot,

b) a 8/2010. (I. 7.) Bácsalmás v. öh. határozat 1. pontját,

c) a 133/2010. (IV. 14.) Bácsalmás v. öh. határozatot

jelen határozat hatályba lépésével hatályon kívül helyezi.

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző
A határozatról értesül: 

- kivonattal:
1. Németh Balázs, polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető


4. Városi Orsolya vagyongazdálkodási ügyintéző

- levélben:
1. Alu Trade Kft. (6435 Kunbaja, Zalka M. u. 35.)



2. Bácsalmási Bácska Sport és Ifjúsági Közhasznú Egyesület 
(6430 Bácsalmás, Petőfi u. 59.)

1. sz. melléklet a 243/2012. (IX. 25.) Bácsalmás v. öh. számú határozathoz
HELYISÉGBÉRLETI SZERZŐDÉS

mely létrejött egyrészről Bácsalmás Város Önkormányzat, 6430 Bácsalmás, Gróf Teleki József u. 4-8. (képviseli: Németh Balázs polgármester), mint bérbeadó – továbbiakban: Bérbeadó – ,

másrészről az Alu Trade Kft. 6435 Kunbaja, Zalka Máté u. 35.; képviseli: Halbländerné Futó Hilda – továbbiakban: Bérlő – között a mai napon az alábbi feltételekkel.

ELŐZMÉNY:

2012 nyarán az ALU-TRADE Kft. a Bácska SE-vel történt előzetes egyeztetés alapján bejelentette, hogy a Dugonics u. 21. szám alatti ingatlan használati megosztásával bérelni kívánja a terület egy részét. A közös szándéknyilatkozatok alapján a Bácska SE. támogatta az ingatlan közös használatára vonatkozó kezdeményezést, és hozzájárult ahhoz, hogy az Önkormányzat az Alu Trade Kft-vel helyiségbérleti szerződést kössön azzal a feltétellel, hogy a jelen helyiségbérleti szerződés 1. számú mellékletét képező helyszínrajzon szereplő épületek közül továbbra is a Bácsalmási Bácska Sport és Ifjúsági Közhasznú Egyesület használatában marad a 4. és 6. számú épület, ill. a megközelítésére szolgáló terület, továbbá az Alu Trade Kft. 2016. december 31-ig folyamatosan és zavartalanul biztosítja a Bácska SE számára a közművek (víz és villany) használatát.

Bácsalmás Város Önkormányzat Képviselő-testületének az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII.23.) rendeletének 3. §. (6) bekezdése lehetővé teszi, hogy pályázati eljárás lefolytatása nélkül a 25 M Ft alatti forgalmi értékű, az önkormányzat tulajdonban lévő helyiség vagy ingatlan maximum 5 évre bérbeadja, amennyiben a leendő bérlő vállalja, hogy olyan értéknövelő beruházást, felújítást valósít meg, ami a bérleti szerződés lejártát követően az önkormányzat tulajdonába kerül, és amely beruházás értéke a helyiség, ingatlan bérleti szerződése lejártakor annak könyv szerinti értékét legalább 20 %-kal megnöveli. Bérlő ezt a feltételt írásban, a szerződés megkötése előtt vállalta.

1.) Bérbeadó bérbe adja a tulajdonát képező, Bácsalmás, Dugonics u. 21. szám alatti, a Bácsalmás belterület 269 hrsz. alatt felvett, összesen 3476 m2 területű „irodaház” elnevezésű ingatlanának, a mellékelt helyszínrajzon (1. sz. melléklet) szereplő 1.; 2.; 3; 5. számmal jelölt épületeit, illetve a hozzá tartozó udvarrészt az Alu Trade Kft. részére azzal a kikötéssel, hogy a helyszínrajzon szereplő 4.; 6. számmal jelölt épületeket a Bácsalmási Bácska Sport és Ifjúsági Közhasznú Egyesület külön megállapodás értelmében 2016. december 31-ig ingyenesen használja és az épületek megközelítéséhez szükséges területek közös használatában maradnak. Azok felett a rendelkezési, használati jogról a bérlő és az ingyenes használó írásban kötelesek megállapodni, melyről készített megállapodás (2. sz. melléklet) egy példányát a Bérbeadó részére kötelesek átadni jelen helyiségbérleti szerződés aláírásával egyidejűleg.

2.) Bérbeadó további feltételként köti ki, hogy a Bérlő köteles a közüzemeket folyamatosan és zavartalanul (víz, villany) biztosítani a Bácsalmási Bácska Sport és Ifjúsági Közhasznú Egyesület részére a köztük kötött használati megállapodásban rögzített feltételek mellett.

3.) A bérleményt az Alu Trade Kft., mint Bérlő legalább 6 fő (amelyből legalább 4 fő bácsalmási lakhelyű személy) munkavállaló folyamatos foglalkoztatása céljából használja. A Bérlő a bérleményt kizárólag 
a) hulladék-nagykereskedelem, 
b) nem veszélyes hulladék gyűjtése, 
c) nem veszélyes hulladék kezelése, ártalmatlanítása, 
d) hulladék újrahasznosítása, 
e) szennyeződésmentes, egyéb hulladékkezelés, 
f) használt eszköz bontása 

céljából használhatja. 

4.) A bérleti szerződést felek Bácsalmás Város Önkormányzat Képviselő-testületének 243/2012 (IX. 25.) Bácsalmás v. öh. határozata alapján az Alu Trade Kft-vel 2012. október 1-jétől 2017. szeptember 30-ig, 5 évre határozott időre kötik.

5.) A bérleti díj mértéke nettó 100.000,- forint/hó, melyet havonta számla ellenében az Alu Trade Kft. fizet meg Bérbeadó részére a számlán feltüntetett határidőn belül. Bácsalmás Városi Önkormányzat Képviselő-testületének 193/2012. (VII. 31.) Bácsalmás v. öh. határozat értelmében a helyiségbérleti szerződés megkötésének feltétele az ALU TRADE Kft. által megfizetett 3 havi kaució Bácsalmás Városi Önkormányzat számlájára való befizetése. Azokban a hónapokban, amikor nincs 4 fő bácsalmási munkavállaló foglalkoztatva, vagy nem egész hónapban van a 4 fő bácsalmási foglalkoztatva, azokra a hónapokra a havi bérleti díj nettó 200.000 Ft/hó összeg.

6.) A bérleti díjon felül az Alu Trade Kft, mint Bérlő köteles fizetni a közüzemi szolgáltatók (víz, villany) által kiszámlázott közüzemi költségeket az átadás-átvételi jegyzőkönyvben (3. számú melléklet) megjelölt óraállásoktól kezdődően. A közüzemi költségeknek a Bérlő és a Bácska Sport és Ifjúsági Közhasznú Egyesület közötti megoszlását Bérbeadó nem szabályozza.

7.)
A Bérlő köteles gondoskodni:
a) a bérlemény és a rendelkezésre bocsátott közös használatra szolgáló helyiségek rendeltetésszerű használatáról, takarításáról, 

b) az épületekben a leltár szerinti berendezésekben, saját maga vagy a vendégei magatartása folytán keletkezett hibák kijavításáról, illetőleg az okozott kár megtérítéséről,

c) az ingatlanon elhelyezkedő, általa bérelt épületek belső festéséről minimum 3 évente, vagy akár gyakrabban, ha azt a végzett tevékenység megkívánja,

d) az ingatlanon elhelyezkedő épületek nyílászáróinak mázolásáról minimum 4 évente,

e) az általa bérelt épületek előtt elhelyezkedő közterület tisztán tartásáról, gyommentesítéséről, síkosság-mentesítéséről,

f) az esetenként 10.000,- forintot meg nem haladó karbantartási munkák elvégzéséről.

8.)
Tekintettel arra, hogy Bérbeadó pályáztatás nélkül adja bérbe a tárgyi ingatlanrészt, így Bérlőnek a benyújtott cégbemutató/üzleti terv alapján 2013. december 31-ig kötelessége nettó 5.000.000,- forint értékű beruházást végrehajtani az épületeken, mely konkrét értéknövelő beruházáshoz szükséges a Képviselő-testület előzetes – műszaki tárgyú – hozzájárulása a tulajdonosi hozzájárulásról szóló döntés mellett.

9.)
Bérlő vállalja, hogy a megvalósult beruházás értékét a pályázat szerinti kötelező fenntartási idejének végéig saját nyilvántartásaiban és mérlegében szerepelteti.

10.)
Bérlő a kötelező fenntartási idő leteltét követően, − de legalább 2017. október 31-ig − a beruházás nyilvántartott könyvszerinti értékét a megfelelő bizonylatok segítségével térítésmentesen átadja a Bérbeadónak, ennek megfelelően a felépítmények is a Bérbeadó tulajdonába kerülnek.

11.)
Bérlő az átadott beruházással kapcsolatban a Bérbeadóval szemben kártalanítási igénnyel nem lép fel.

12.)
Bérlő hozzájárul ahhoz, hogy az építményen megszerzett tulajdonjogot a Bérbeadó az ingatlan-nyilvántartásba ajándékozás jogcímen bejegyeztesse. A bejegyzéshez az ajándékozás tényét ügyvéd által ellenjegyzett okiratba kell foglalni. Az ajándékozással kapcsolatban felmerült költségek viselését a megajándékozott önkormányzat átvállalhatja.

13.)
Bérbeadó a megszerzett tulajdonjog alapján az építmények értékét felvezeti a tárgyi eszköznyilvántartásba, valamint az önkormányzat vagyonkataszteri nyilvántartásába.

14.)
A Bérbeadó köteles gondoskodni a jogszabály szerint a tulajdonost terhelő kötelezettségek teljesítéséről. A Bérbeadó kötelezettségei:
a) az életveszélyt okozó, az épület állagát veszélyeztető, a helyiségek rendeltetésszerű használatát lényegesen akadályozó hibák esetén haladéktalanul,

b) azonnali beavatkozást nem igénylő hibák esetében pedig – általában az épület karbantartásával vagy felújításával kapcsolatosan

köteles teljesíteni a jogszabályban foglaltakat.

15.)
Bérlő köteles minden olyan hibát, káreseményt a felmerüléstől, észleléstől számított 24 órán belül írásban (levélben, faxon: 79/541-470 vagy elektronikus formában a varosuzemeltetes@bacsalmas.hu e-mail címre) jelenteni, mely az épületek vagy az ingatlan központi berendezésére vonatkozik.

16.)
A Bérbeadó jogosult előzetes értesítés után időnként bérleményellenőrzést tartani, a bérleményben folyó tevékenység zavarása nélkül.

17.)
A helyiségbérleti szerződés megszűnése után a Bérlő az ingatlant külön megállapodás hiányában − tisztán és rendeltetésszerű használatra alkalmas állapotban − köteles a Bérbeadónak visszaadni. A bérleti szerződés lejárta után, a további bérleti jogviszony külön megállapodás tárgyát képezi, hiszen a Bérbeadónak pályázati felhívást szükséges kiírnia a tárgyi ingatlanra a helyi rendelet alapján.

18.)
A Bérbeadó a Bérlő tevékenységéért felelősséget nem vállal,

· a Bérlő feladata, hogy a tevékenységének folytatásához szükséges minden engedélyt beszerezzen. Annak meglétét a Bérbeadó e minőségében nem vizsgálja,

· a Bérlő kötelezettséget vállal a bérlemény használatával kapcsolatban előírt tűzrendészeti, rendőrhatósági, egészségügyi szabályok, és szakmai valamint adóhatósági előírások maradéktalan betartására.

19.)
A Bérlő köteles tűrni saját bérleményében építési, szerelési munkák elvégzését, ha az épület vagy más bérlemények állagának megóvása, lényeges hiba elhárítása, kár megelőzése érdekében történik.

20.)
Bérlő a Bérbeadó előzetes, írásos hozzájárulása nélkül semmiféle átalakítási, felújítási munkát nem végezhet. Amennyiben engedély nélkül átalakítja a bérlemény bármely részét, az rendkívüli felmondás alapjául szolgál, továbbá Bérbeadó kérésére köteles az eredeti állapotot visszaállítani.

21.)
A Bérbeadó a helységbérleti szerződést írásban azonnal felmondhatja, ha:

a.) 
Bérlő a bérlemény bármely részét rongálja, vagy nem a rendeltetésének megfelelően használja, hasznosítja,

b.) 
ha Bérlő a bérlemény bármely részét albérletbe, más személy használatába adja,

c.) 
ha Bérlő a bérleti vagy közüzemi díjat a fizetésre meghatározott időpontig – felszólítás ellenére sem – fizeti meg,

d.)  
ha Bérlő hozzájárulás nélkül átalakítja, felújítja a bérlemény bármely részét

22.)
A helyiségbérleti szerződés megszűnik, ha:

a) a felek a szerződést közös megegyezéssel megszüntetik,

b) ha a helyiség megsemmisül,

c) a Bérlő jogutód nélkül megszűnik és nincs a helyiségbérleti jog folytatására jogosult személy,

d) a Bérlőnek a bérleményben végzett tevékenységhez szükséges engedélyét visszavonták, vagy azt a Bérlő visszaadta.

e) A meghatározott idő elteltével

f) Bérlő a meghatározott ideig nem valósítja meg az értéknövelő beruházást.

23.
Bérbeadó a helyiség bérletét 30 nap felmondási idővel felmondhatja.

24.)
A helyiségbérleti szerződés megszűnésének illetve felmondásának esetén a Bérbeadó köteles az előre megfizetett bérleti díj és rezsiköltség arányos részét a Bérlőnek visszafizetni.

25.)
A jelen szerződésben nem szabályozott kérdésekre a Ptk-nak a bérletre vonatkozó szabályai, a Lakástörvény és az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII. 23.) önkormányzati rendelete, továbbá a nemzeti vagyonról szóló 2011. évi CXCVI. tv. rendelkezései az irányadók.

26.)
A szerződő felek megállapodnak abban, hogy a jelen szerződéssel létesített jogviszonyból eredő esetleges vitákat tárgyalás útján igyekeznek rendezni, eredménytelensége esetére a Bajai Városi Bíróság illetékességét kötik ki.

27.)
A jelen szerződést (mely 4 oldalból és 27 pontból áll) a Felek az elolvasás és értelmezés után, mint akaratukkal mindenben megegyezőt a mai napon aláírták.

Egyéb kikötések:

Az Alu Trade Kft. ügyvezető igazgatója a bérleti szerződés aláírásával egyidejűleg nyilatkozik arról, hogy a gazdasági társaság a nemzeti vagyonról szóló 2011. évi CXCVI. tv-ben foglalt követelményeknek megfelel.

Bácsalmás, 2012. ……………………..

…………………………………....

                 ……..…………………………………………..……..............

      Halbländerné Futó Hilda


                       Németh Balázs
                             Snyehola Gézáné

          ügyvezető igazgató


                         polgármester
                    mb. gazdasági osztályvezető

              Alu Trade Kft.



                   Bácsalmás Város Önkormányzata


         bérlő                                                                                                bérbeadó

2. sz. melléklet a 243/2012. (IX. 25.) Bácsalmás v. öh. számú határozathoz
MEGÁLLAPODÁS MÓDOSÍTÁSA

amely létrejött egyrészről Bácsalmás Város Önkormányzata (6430 Bácsalmás, Gr. Teleki József u. 4-8., képviseli: Németh Balázs polgármester), mint használatba adó (továbbiakban: Használatba Adó),

másrészről a Bácsalmási Bácska Sport és Ifjúsági Közhasznú Egyesület (székhely: 6430 Bácsalmás, Petőfi u. 59, képviseli: Agócs László elnök), mint használatba vevő (továbbiakban: Használatba Vevő) között: 

Előzmények: 

A Nemzeti Diverzifikációs Program 1004480268 ügyfél regisztrációs számon és 8.355.01 jogcímkódon nyilvántartott, a Dugonics u. 21. sz. (hrsz.: 269) ingatlanra benyújtott pályázatához kapcsolódó beruházás nyilvántartásával és térítésmentes átadásával kapcsolatban szerződő felek között megállapodás jött létre 2010. április 15-én a Bácsalmás, Dugonics u. 21. szám alatti, 269. hrsz-ú ingatlan teljes területére, annak ingyenes használatára vonatkozóan 2016. december 31-ig tartó határozott időre. A Képviselő-testület a megállapodást a 133/2012.(IV.14.) számú határozatával fogadta el. A Bácska SE. pályázata nem nyert, a beruházás nem valósult meg.

2012 nyarán az ALU-TRADE Kft. a Bácska SE-vel történt előzetes egyeztetés alapján bejelentette, hogy a Dugonics u. 21. szám alatti ingatlan használati megosztásával bérelni kívánja a terület egy részét. A közös szándéknyilatkozatok alapján a Bácska SE. támogatta az ingatlan közös használatára vonatkozó kezdeményezést, és hozzájárult ahhoz, hogy megállapodás esetén a jelen szerződés mellékletét képező helyszínrajzon szereplő épületek közül csak a 4. és 6. számú épületet, ill. a megközelítésére szolgáló területet használja a továbbiakban a közművek ( víz és villany) használatának folyamatos és zavartalan  biztosítása mellett.

Az előzetes egyeztetések alapján az szerződő felek az alábbiak szerint módosítják megállapodásukat:

1. A szerződés 1. pontja az alábbiak szerint módosul:

„1. A Használatba Adó kötelezettséget vállal arra, hogy a Használatba Vevő részére a közművek folyamatos a zavartalan biztosítása mellett az ingatlan 4. és 6. számú épületének, ill. az ezek megközelítésére szolgáló területének térítésmentes használatát – a rezsi és egyéb üzemeltetési költségek megfizetése mellett – 2016. december 31-ig biztosítja a mellékelten csatolt helyszínrajzi vázlat és a Használatba Vevő és az ALU-TRADE Kft. között létrejött használati megállapodás szerint.

2. Szerződő felek megállapodnak, hogy a megállapodás pályázatra és a csatlakozó beruházásra, annak átadására vonatkozó 2-10 pontjai helyébe az alábbi 2-10 pontok lépnek: 

„2.
A bérleményt a Bácsalmási Bácska Sport és Ifjúsági Közhasznú Egyesület kizárólag tárolás céljából használhatja.

3.
A Használatba Vevő köteles gondoskodni:

g) az épületek és a rendelkezésre bocsátott közös használatra szolgáló területek rendeltetésszerű használatáról, takarításáról, 

h) az épületben a leltár szerinti berendezésekben, saját maga vagy a vendégei magatartása folytán keletkezett hibák kijavításáról, illetőleg az okozott kár megtérítéséről,

i) az ingatlanon elhelyezkedő 4. és 6. számú épület belső festéséről minimum 3 évente, vagy akár gyakrabban, ha azt a végzett tevékenység megkívánja,

j) a c.) pontban megjelölt épületek nyílászáróinak mázolásáról minimum 4 évente,

k) a bérlemény előtt elhelyezkedő közterület tisztán tartásáról, gyommentesítéséről, síkosság-mentesítéséről,

l) az esetenként 10.000,- forintot meg nem haladó karbantartási munkák elvégzéséről.

4.
A Használatba Adó köteles gondoskodni a jogszabály szerint a tulajdonost terhelő kötelezettségek teljesítéséről. A Használatba Adó kötelezettségei különösen:

c) az életveszélyt okozó, az épületek állagát veszélyeztető, a helyiségek rendeltetésszerű használatát lényegesen akadályozó hibák esetén azok elhárításáról haladéktalanul köteles intézkedni,

d) az azonnali beavatkozást nem igénylő hibák esetében pedig – általában az épület karbantartásával vagy felújításával kapcsolatosan - köteles teljesíteni a vonatkozó jogszabályban foglalt feladatait.

Használatba Vevő köteles minden olyan hibát, káreseményt a felmerüléstől, észleléstől számított 24 órán belül írásban (levélben, faxon: 79/541-470 vagy elektronikus formában a varosuzemeltetes@bacsalmas.hu e-mail címre) jelenteni, mely az épületek vagy az ingatlan központi berendezésére vonatkozik.

5.
A Használatba Adó jogosult előzetes értesítés után időnként bérleményellenőrzést tartani, az ingatlanon folyó tevékenység zavarása nélkül.

6.
A határozott idő letelte után a Használatba Vevő az épületeket, helyiségeket külön megállapodás hiányában - tisztán és rendeltetésszerű használatra alkalmas állapotban köteles a Használatba Adónak visszaadni.

7.
A Használatba Vevő köteles tűrni a használt épületek, és csatlakozó területeken az építési, szerelési munkák elvégzését, ha az épület vagy más bérlemények állagának megóvása, lényeges hiba elhárítása, kár megelőzése érdekében történik.

A Használatba Vevő a Használatba Adó előzetes, írásos hozzájárulása nélkül semmiféle átalakítási, felújítási munkát nem végezhet. Amennyiben engedély nélkül átalakítják a használt ingatlan bármely részét az rendkívüli felmondás alapjául szolgál, továbbá Használatba Adó kérésére köteles az eredeti állapotot visszaállítani.

8.
A Használatba Adó a megállapodást írásban azonnal felmondhatja, ha:

e.) Használatba Vevő a használt ingatlanrész bármely részét rongálja, vagy nem a rendeltetésének megfelelően használja, hasznosítja,

f.) ha Használatba Vevő az általa használt ingatlanrész bármely részét albérletbe, más személy használatába adja,

g.) ha a Használatba Vevő a közüzemi díjat a fizetésre meghatározott időpontig – felszólítás ellenére sem – fizeti meg,

h.)  ha Használatba Vevő hozzájárulás nélkül átalakítja, felújítja a bérlemény bármely részét

9.
Az ingyenes használatra szóló megállapodás megszűnik, ha:

g) a felek a szerződést közös megegyezéssel megszüntetik,

h) ha a használt épület, helyiség megsemmisül,

i) a Használatba Vevő jogutód nélkül megszűnik 

j) A meghatározott idő elteltével.

10. Felek rögzítik, hogy a Bácsalmás, Dugonics u. 21. szám alatti ingatlanra vonatkozóan minden lényeges megállapodás jelen szerződésben került rögzítésre. Jelen szerződés aláírásával a Felek között korábban létrejött minden nemű és tárgyú megállapodás hatályát veszti ami kapcsolatban van a Bácsalmás Dugonics u. 21. alatti ingatlannal.”

3. A Megállapodás 13. pontjából hatályát veszti a: „de a pályázat azokat nem tartalmazza„ szövegrész.

4. A megállapodás az alábbi 15. ponttal egészül ki, egyben a 15. számozása 16.-ra, a 16. pont számozása 17-re változik:

„

15. A Bácska SE jelen szerződés aláírásával adja végleges és visszavonhatatlan hozzájárulását ahhoz, hogy az ingatlan 1. 2. 3. és 5. számmal jelzett épületeit, és a megközelítésükre szolgáló közös területet az ALU-TRADE Kft. használhassa az Önkormányzattal megkötött megállapodás alapján. Kijelenti, hogy a jelen szerződés mellékletét képező helyszínrajz vázlat és a csatlakozó használati megállapodás valós alapjául szolgál jelen szerződés megkötésének.”

5.
E szerződésben nem szabályozott kérdésekre a Ptk.-nak a bérletre vonatkozó szabályai, a Lakástörvény és az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII. 213.) önk. rendelete, továbbá a nemzeti vagyonról szóló 2011. évi CXCVI. tv. rendelkezései az irányadók

Jelen megállapodás módosítás 5 darab eredeti példányban készült és a felek elolvasás és értelmezés után, mint az akaratukkal mindenben megegyezőt írták alá.

A jelen megállapodás-módosítást Bácsalmás Város Önkormányzatának Képviselő-testülete a 243/2012. (IX. 25.) Bácsalmás v. öh. határozatával hagyta jóvá.

Bácsalmás, 2012. …………………….

                  Németh Balázs                                                                Agócs László 

                   polgármester                                                                           elnök

Bácsalmás Város Önkormányzata                                   Bácsalmási Bácska Sport és Ifjúsági

                Használatba Adó                                                        Közhasznú Egyesület

                                                                                                       Használatba Vevő

MEGÁLLAPODÁS

(egységes szerkezetben)

amely létrejött egyrészről Bácsalmás Város Önkormányzata (6430 Bácsalmás, Gr. Teleki József u. 4-8., képviseli: Németh Balázs polgármester), mint használatba adó (továbbiakban: Használatba Adó),

másrészről a Bácsalmási Bácska Sport és Ifjúsági Közhasznú Egyesület (székhely: 6430 Bácsalmás, Petőfi u. 59., képviseli: Agócs László elnök), mint használatba vevő (továbbiakban: Használatba Vevő) között: 

A felek jogai és kötelezettségei:

1. A Használatba Adó kötelezettséget vállal arra, hogy a Használatba Vevő részére a közművek folyamatos a zavartalan biztosítása mellett az ingatlan 4. és 6. számú épületének, ill. az ezek megközelítésére szolgáló területének térítésmentes használatát – a rezsi és egyéb üzemeltetési költségek megfizetése mellett – 2016. december 31-ig biztosítja a mellékelten csatolt helyszínrajzi vázlat és a Használatba Vevő és az ALU-TRADE Kft. között létrejött használati megállapodás szerint.

2.
A bérleményt a Bácsalmási Bácska Sport és Ifjúsági Közhasznú Egyesület kizárólag tárolás céljából használhatja.

3.
A Használatba vevő köteles gondoskodni:

a) az épületek és a rendelkezésre bocsátott közös használatra szolgáló területek rendeltetésszerű használatáról, takarításáról, 

b) az épületben a leltár szerinti berendezésekben, saját maga vagy a vendégei magatartása folytán keletkezett hibák kijavításáról, illetőleg az okozott kár megtérítéséről,

c) az ingatlanon elhelyezkedő 4. és 6. számú épület belső festéséről minimum 3 évente, vagy akár gyakrabban, ha azt a végzett tevékenység megkívánja,

d) a c.) pontban megjelölt épületek nyílászáróinak mázolásáról minimum 4 évente,

e) a bérlemény előtt elhelyezkedő közterület tisztán tartásáról, gyommentesítéséről, síkosság-mentesítéséről,

f) az esetenként 10.000,- forintot meg nem haladó karbantartási munkák elvégzéséről.

4.
A Használatba Adó köteles gondoskodni a jogszabály szerint a tulajdonost terhelő kötelezettségek teljesítéséről. A Használatba Adó kötelezettségei különösen:

a) az életveszélyt okozó, az épületek állagát veszélyeztető, a helyiségek rendeltetésszerű használatát lényegesen akadályozó hibák esetén azok elhárításáról haladéktalanul köteles intézkedni,

b) az azonnali beavatkozást nem igénylő hibák esetében pedig – általában az épület karbantartásával vagy felújításával kapcsolatosan - köteles teljesíteni a vonatkozó jogszabályban foglalt feladatait.

Használatba Vevő köteles minden olyan hibát, káreseményt a felmerüléstől, észleléstől számított 24 órán belül írásban (levélben, faxon: 79/541-470 vagy elektronikus formában a varosuzemeltetes@bacsalmas.hu e-mail címre) jelenteni, mely az épületek vagy az ingatlan központi berendezésére vonatkozik.

5.
A Használatba Adó jogosult előzetes értesítés után időnként bérleményellenőrzést tartani, az ingatlanon folyó tevékenység zavarása nélkül.

6.
A határozott idő letelte után a Használatba Vevő az épületeket, helyiségeket külön megállapodás hiányában - tisztán és rendeltetésszerű használatra alkalmas állapotban köteles a Használatba Adónak visszaadni.

7.
A Használatba Vevő köteles tűrni a használt épületek, és csatlakozó területeken az építési, szerelési munkák elvégzését, ha az épület vagy más bérlemények állagának megóvása, lényeges hiba elhárítása, kár megelőzése érdekében történik.

A Használatba Vevő a Használatba Adó előzetes, írásos hozzájárulása nélkül semmiféle átalakítási, felújítási munkát nem végezhet. Amennyiben engedély nélkül átalakítják a használt ingatlan bármely részét az rendkívüli felmondás alapjául szolgál, továbbá Használatba Adó kérésére köteles az eredeti állapotot visszaállítani.

8.
A Használatba Adó a megállapodást írásban azonnal felmondhatja, ha:

a) Használatba Vevő a használt ingatlanrész bármely részét rongálja, vagy nem a rendeltetésének megfelelően használja, hasznosítja,

b) ha Használatba Vevő az általa használt ingatlanrész bármely részét albérletbe, más személy használatába adja,

c) ha a Használatba Vevő a közüzemi díjat a fizetésre meghatározott időpontig – felszólítás ellenére sem – fizeti meg,

d)  ha Használatba Vevő hozzájárulás nélkül átalakítja, felújítja a bérlemény bármely részét

9.
Az ingyenes használatra szóló megállapodás megszűnik, ha:

a) a felek a szerződést közös megegyezéssel megszüntetik,

b) ha a használt épület, helyiség megsemmisül,

c) a Használatba Vevő jogutód nélkül megszűnik 

d) A meghatározott idő elteltével.

10. Felek rögzítik, hogy a Bácsalmás, Dugonics u. 21. szám alatti ingatlanra vonatkozóan minden lényeges megállapodás jelen szerződésben került rögzítésre. Jelen szerződés aláírásával a Felek között korábban létrejött minden nemű és tárgyú megállapodás hatályát veszti, ami kapcsolatban van a Bácsalmás Dugonics u. 21. alatti ingatlannal.

11. A Használatba Vevő az ingatlan és a rajta lévő építmény használatba adásának időtartamáig jogosult szedni az ingatlan hasznait és köteles viselni annak terheit, ideértve a közüzemi díjakat is.

12. A Használatba Vevő tudomásul veszi, hogy az ingatlannak a Hanna 2004. Bt-től való hivatalos átadás-átvétel után a közüzemi díjak megfizetésére kötelezett.

13. A Használatba Vevő köteles tájékoztatni a Használatba Adót (tulajdonost) mindazokról a műszaki tartalmú változásokról, melyek a tulajdonos érdekkörébe tartoznak.

14. A Használatba Vevő tudomásul veszi, hogy a közüzemi szolgáltatások megváltoztatásával, áttelepítésével kapcsolatos tervek a tulajdonos hozzájárulása nélkül nem hajthatók végre.

15. A Bácska SE jelen szerződés aláírásával adja végleges és visszavonhatatlan hozzájárulását ahhoz, hogy az ingatlan 1. 2. 3. és 5. számmal jelzett épületeit, és a megközelítésükre szolgáló közös területet az ALU-TRADE Kft. használhassa az Önkormányzattal megkötött megállapodás alapján. Kijelenti, hogy a jelen szerződés mellékletét képező helyszínrajz vázlat és a csatlakozó használati megállapodás valós alapjául szolgál jelen szerződés megkötésének.

16. A felek megállapodnak abban, hogy az itt nem szabályozott kérdésekben a hatályos Ptk. rendelkezéseit alkalmazzák.

17. A jelen megállapodás 5 darab eredeti példányban készült és a felek, mint az akaratukkal mindenben megegyezőt, jóváhagyólag írták alá. A jelen megállapodást Bácsalmás Város Önkormányzatának Képviselő-testülete a 243/2012. (IX. 25.) Bácsalmás v. öh. határozatával hagyta jóvá.

Bácsalmás, 2012. …………………….

                  Németh Balázs                                                                Agócs László 

                   polgármester                                                                           elnök

Bácsalmás Város Önkormányzata                                   Bácsalmási Bácska Sport és Ifjúsági

                Használatba Adó                                                        Közhasznú Egyesület

                                                                                                       Használatba Vevő
3. sz. melléklet a 243/2012. (IX. 25.) Bácsalmás v. öh. számú határozathoz
EGYÜTTMŰKÖDÉSI MEGÁLLAPODÁS MÓDOSÍTÁSA

amely létrejött egyrészről Bácsalmás Város Önkormányzata (6430 Bácsalmás, Gr. Teleki József u. 4-8., képviseli: Németh Balázs polgármester) mint tulajdonos,

másrészről a Bácsalmási Bácska Sport és Ifjúsági Közhasznú Egyesület (székhely: 6430 Bácsalmás, Petőfi u. 59, képviseli: Agócs László elnök), mint használatra jogosult között létrejött,  2008. december 1-én aláírt „Együttműködési megállapodás” módosítása tárgyában  az alábbiak szerint:

1.
„Együttműködési megállapodás” 1. pontjának helyébe az alábbi módosított 1. pont lép:

„A Bácska Sportegyesület 2008. év folyamán kérelemmel fordult a tulajdonos felé, hogy pályázati célkitűzései megvalósításához használati jogot biztosítson a Bácsalmás belterület, 255/1 és 269 helyrajzi számú ingatlanokra. A tulajdonosi jogokat gyakorló Képviselő-testület a 368/2008. (XI.25.) számú határozatával a kérelmet jóváhagyta, erre figyelemmel készült el az „Együttműködési megállapodás”. A Bácsalmás belterület, 269. helyrajzi számú ingatlanra vonatkozóan azonban a későbbiekben a szerződő felek külön megállapodásban rendelkeztek a használat módjáról, ezért a továbbiakban az „Együttműködési megállapodás” feltételeit kizárólag a Bácsalmás belterület, 255/1 helyrajzi számú ingatlanra vonatkozóan határozzák meg.”

2.
Szerződő felek rögzítik, hogy az „Együttműködési megállapodás” Bácsalmás, Dugonics u. 21. szám alatti ingatlanra, és a közös tulajdon létrehozására vonatkozó részei, azaz a szerződés 3., 4. és 5. pontjai hatályukat vesztik jelen szerződés aláírásával.

3.
Az „Együttműködési megállapodás” 6. pontjából hatályát veszti az alábbi szövegrész, egyben a 6. pont számozása 3. pontra változik:

„A pályázat sikertelensége esetén a megállapodás érvényét veszti, a 2. és 3.1. pontban jelzett területek sportcélú használatát azonban az önkormányzat a pályázat elbírálása évének végéig biztosítja, az ezt meghaladó tartamra nézve a felek újabb megállapodást kötnek. Felek hozzájárulnak, hogy a megállapodás egy példánya a pályázati dokumentáció részét képezze.”

Jelen megállapodás módosítás 5 darab eredeti példányban készült és a felek elolvasás és értelmezés után, mint az akaratukkal mindenben megegyezőt írták alá.

Az együttműködési megállapodás módosítását Bácsalmás Város Önkormányzatának Képviselő-testülete a 243/2012. (IX. 25.) Bácsalmás v. öh. határozatával hagyta jóvá.

Bácsalmás, 2012. …………………….

                  Németh Balázs                                                          Agócs László 

                   polgármester                                                                    elnök

Bácsalmás Város Önkormányzata                                Bácsalmási Bácska Sport és 

                    Tulajdonos 


                 Ifjúsági Közhasznú Egyesület

                                                                                                Használatra jogosult

EGYÜTTMŰKÖDÉSI MEGÁLLAPODÁS

(egységes szerkezetben)

amely létrejött egyrészről Bácsalmás Város Önkormányzata (6430 Bácsalmás, Gr. Teleki József u. 4-8., képviseli: Németh Balázs polgármester) mint tulajdonos,

másrészről a Bácsalmási Bácska Sport és Ifjúsági Közhasznú Egyesület (székhely: 6430 Bácsalmás, Petőfi u. 59., képviseli: Agócs László elnök), mint használatra jogosult között az alábbiak szerint:
1. A Bácska Sportegyesület 2008. év folyamán kérelemmel fordult a tulajdonos felé, hogy pályázati célkitűzései megvalósításához használati jogot biztosítson a Bácsalmás belterület, 255/1 és 269 helyrajzi számú ingatlanokra. A tulajdonosi jogokat gyakorló Képviselő-testület a 368/2008. (XI.25.) számú határozatával a kérelmet jóváhagyta, erre figyelemmel készült el az „Együttműködési megállapodás”. A Bácsalmás belterület, 269. helyrajzi számú ingatlanra vonatkozóan azonban a későbbiekben a szerződő felek külön megállapodásban rendelkeztek a használat módjáról ezért a továbbiakban az „Együttműködési megállapodás” feltételeit kizárólag a Bácsalmás belterület, 255/1 helyrajzi számú ingatlanra vonatkozóan határozzák meg.

2. 2.1. A tulajdonos a Bácska SE részére – pályázati nyertességtől függetlenül – ingyenes használati jogot biztosít a 255/1 helyrajzi számú 1 ha 3112 m2 vásártér területre, melyben az egyesület lovas szakosztálya lovas és fogathajtó sporttevékenységet végezhet az egyéb irányadó szakmai előírások betartásával. A használó köteles a területet gyommentesen tartani, a jó gazda gondosságával ápolni, rendeltetésének megfelelően használni.

2.2. Pályázati nyertessége esetén jogosult e területen a pályázatában meghatározott műszaki tartalmú felépítmények létesítésére és működtetésére. A jelen megállapodásban adott jogosítás nem pótolja az építési engedélyezési tervekhez szükséges tulajdonosi hozzájárulást, annak megadására a polgármester jogosult külön nyilatkozatban.

2.3. Az ingyenes használatot a tulajdonos az egyesületnek 2008. december 1.-től 2016. december 31. napjáig biztosítja. Az önkormányzat a lejárati időn túl is vállalja, hogy az ingatlant használja, azonban annak feltételeiről a felek konszenzussal döntenek, a bérleti díj összegét és egyéb feltételeket az akkor irányadó jogszabályi rendelkezések keretei között alakítják ki.

3. Jelen megállapodást a felek elolvasás és értelmezést követően, mint akaratukkal és szándékaikkal egyezőt írják alá. 

Jelen megállapodás módosítás 5 darab eredeti példányban készült és a felek elolvasás és értelmezés után, mint az akaratukkal mindenben megegyezőt írták alá.

A jelen megállapodás-módosítást Bácsalmás Város Önkormányzatának Képviselő-testülete a 243/2012. (IX. 25.) Bácsalmás v. öh. határozatával hagyta jóvá.

Bácsalmás, 2012. …………………….

                  Németh Balázs                                                                Agócs László 

                   polgármester                                                                           elnök

Bácsalmás Város Önkormányzata                                   Bácsalmási Bácska Sport és Ifjúsági

                Tulajdonos                                                                    Közhasznú Egyesület

                                                                                                       Használatra jogosult

